Кўз тегиши ва назардан сақланиш мумкинми? « Ўзбекистон Халқ Ҳаракати\nКўз тегиши ва назардан сақланиш мумкинми?\n01 May 2012 - 13:31\nТабиатан феъли ва биомайдони заиф кишилар ўзларидан кўра биоқуввати кучли кишилар томонидан назарланиши хакида кўп эшитганмиз. Бунинг учун уларга ҳасад билан ёмон қарашнинг ўзи кифоя. Кўз тегиши – бир одамнинг бошқасига нисбатан салбий биоэнергетик таъсири бўлиб, бунда зарарланган кишининг қувват манбаида ўз-ўзидан бузилиш руй беради ва кўпгина холларда бу салбий оқибатларга олиб келади. Шунингдек, биомайдонда салбий таъсирлар оқиб кирадиган тешикчалар пайдо бўлади. Кўз тегишининг асосий белгиларидан бири – доимий чарчоқ, холсизлик бўлиб, уни кўпгина ҳолларда дори-дармонлар билан даволаб бўлмайди.\nМаълум бўлишича, хар бир одамда оз бўлсада кўз тегиш хусусияти бўларкан. Бироқ, сеҳру жоду Билан иссиқ-совуқ қилиш фақат профессионалларга хос хусусиятдир. Иссиқ- совуқ қилиш орқали нафақат инсонга таъсир ўтказиш, балки унинг соғлиги, иши, хаётига жиддий зарар етказиш хам мумкин. Шу боис хам ана шундай ташқи таъсирлардан сақланиб юриш жуда катта аҳамиятга эга.\nХўш, сизга кимдир иссиқ-совуқ қилган ёки қилмаганини қандай қилиб билиш мумкин? Бунда танангизга яхшилаб қулок тутиб кўришингиз ёки оилангиздагиларни эътибор билан кузатиш кифоя. Мабодо, ўзингиз ёки фарзандларингиз тушинарсиз холатда касал бўлиши, идиш-товоқларнинг ўз-ўзидан синиши, озиқ-овқат махсулотларининг меъёридан кўра тез бузилиши, сурункали равишда ёмон тушлар кўриш ёки бошқа тушунарсиз салбий ҳолатлар юзага келса, кимдир сизга илму-амал қилган, деган хулосага келиш мумкин. Бунда энг аввало, эшиклар, дераза ромларини яхшилаб кўриб чиқиш лозим. Улар атрофида санчилган игна, шунга ўхшаш ўткир тиғли нарсанинг топилиши шубхаларни далиллабгина қолмасдан, балки тезрок ҳимояланиш чораларини кўришни хам тақазо этади. Топилган буюмни ялонғоч қўл билан ушлаш тавсия этилмайди. Иложи борича бу ҳақда бировга айтмаслик лозим. Уйдаги хамма буюмларни ювиб тозалаш тавсия этилади.\nАзал-азалдан ота-боболаримиз норасида гўдакка ёмон сўзларни айтиш – бало-қазони чакириш билан баробар, дейишади. Айтишларича, ёмон сўзларни кўп эшитиш бора-бора биомайдонни зарарлайди ва салбий таъсирларга нисбатан кучсиз қилиб қўяди. Агарда болангизни аччиқ устида қаттиқ уришган ва энди афсусланаётган бўлсангиз, хаёлан юрагингизни унинг рўпарасига кўйинг. Шу йул билан унинг ўзингизнинг қахрли қарғишларингиздан асраб қолишингиз мумкин. Ахир она қарғиши – ўқ дейдилар.\nФарзандингизга исм қўяётганингизда ўтиб кетган ота-боболарнинг исмларини қўйишдан эхтиёт бўлган маъқул. Айниқса, болага бирор халокат туфайли ёки оғир касаллик туфайли вафот этган кишиларнинг исмини бериш мумкин эмас. Акс холда утиб кетган кишининг тақдири унинг исми қўйилган болада такрорланиши мумкин. Хуллас, дунёга келган фарзандни бир умр бало-қазолардан асраш учун унга исм қўйилаётгандаёқ эхтиёт чорасини кўриб қўйиш фойдадан холи булмайди. Зеро, сақланганни Худо сақлайди, деб бежизга айтишмайди\nМен сизларга “муслима ва унинг оиласи саломатлиги”сайтида чиққан ажойиб мақолани мисол келтириб сухбатни куйирокда давом эттирамиз.Мархамат ўқинглар азизлар;\nКўз тегишининг рост эканига Қуръони каримдан далиллар\nАллоҳ деди: “(Яъқуб ўғилларини сафарга кузатар экан), айтди: “Эй ўғилларим (Мисрга) бир дарвозадан кирманглар, балки бошқа-бошқа дарвозалардан киринглар! Мен сизлардан Аллоҳнинг бирон ҳукмини қайтара олмайман. Ҳукм ёлғиз Аллоҳнинг измидадир. Мен фақат У Зотнинг ўзига таваккул қилганман -суянганман. Барча таваккул қилувчилар Унинг Ўзигагина таваккул қилсинлар – суянсинлар”. Улар оталари буюрган тарафлардан (Мисрга) киришлари улардан Аллоҳнинг бирон ҳукмини қайтарувчи эмасдир. (Бу) фақат Яъқубнинг дилидаги (фарзандларига нисбатан меҳр шавқатдан пайдо бўлган) бир эҳтиёж эдики, у ўзининг шу эҳтиёжини қондирган эди, холос. Зотан, у Биз (ваҳий орқали) берган таълимимиз сабабли чуқур билим эгасидир. Лекин одамларнинг кўпи (буни) билмайдилар. (Юсуф 67-68)\nҲофиз ибн Касир шундай дедилар: “Аллоҳ Таоло Яъқуб алайҳиссалом ҳақларида хабар бериб, айтадики, у киши ўғиллари Бенямин билан фарзандларини сафарга ростлагач, уларга барилари Мисрдаги бир эшикдан кирмасликларини, балки турли эшиклардан киришларига буюрдилар. Чунки Ибн Аббос, Муҳаммад ибн Каъб, Мужоҳид, Заххок, Қатода, Суддий ва бошқа муфассирлар айтганларидек: Яъқуб ўғилларига кўз тегишидан қўрққанлар. Чунки улар ҳусни жамоллик, кўркам кўринишлик ва келишган йигитлар бўлишгани учун, уларга одамларнинг кўзи тегади, деб қўрққанлар. Чунки кўз ҳақ бўлиб, отлиқни отдан қулатади.\nОятдаги Яъқуб алайхис-саломнинг: “Мен сизлардан Аллоҳнинг бирон ҳукмини қайтара олмайман” деган қавлларининг маъноси: яъни сизларни кўз тегишидан огоҳлантиришим, Аллоҳнинг тақдири ва қазосини қайтара олмайди. Чунки Аллоҳ агар бирор нарсани ирода этса, унга бирор нарса тўсиқ ва тескари бўла олмайди. “Улар оталари буюрган тарафлардан (Мисрга) киришлари, улардан Аллоҳнинг бирон ҳукмини қайтарувчи эмасдир. (Бу) фақат Яъқубнинг дилидаги (фарзандларига нисбатан меҳр-шафқатдан пайдо бўлган) бир эҳтиёж эдики, у ўзининг шу эҳтиёжини қондирди, холос”.\nМуфассирлар айтишадики: “Бу эҳтиёж, уларга кўз тегишининг олдини олиш эди. (Ибн Касир 2ж\_485с)\nАллоҳ айтди: “Албатта кофир бўлган кимсалар Зикрни ( Қуръонни) эшитган вақтларида сизни кўзлари билан йиқита ёзурлар ва (Муҳаммад) шак-шубҳасиз мажнундир, дерлар”. (Қалам 51). Ҳофиз ибн Касир роҳимаҳуллоҳ айтадилар: “Ибн Аббос, Мужоҳид ва бошқалар айтадиларки: “Кўзлари билан йиқита ёзурлар” дегани, яъни кўзлари билан кўзларлар. Агар Аллоҳ сизни асраб, ҳимоя қилмаганида, улар сизга душманликлари туфайли сизга ҳасад қилиб кўзлари билан ерга қулатар эдилар. Ушбу оятда кўз тегиши ва унинг таъсири борлигининг ҳақ экани ва бу Аллоҳнинг амри билангина бўлиши мумкинлигига далил бор. Бу ҳақда турли ва кўп йўллар билан ривоят қилинган ҳадислар ворид бўлган. (Ибн Касир, 4ж\_410с)\nКўз тегишининг ҳақ эканига Пайғамбар соллаллоҳу алайҳи васаллам суннатларидан далиллар\nАбу Ҳурайра (Аллох ундан рози бўлсин) айтадилар: Расулуллоҳ (соллаллоҳу алайҳи васаллам) “Кўз – ҳақдир” дедилар. (Бухорий, 10ж\_203с, Муслим “Тиб” бобида ривоят қилганлар).\nОиша (Аллох ундан рози бўлсин) дан ривоят қилинадики, Пайғамбар (соллаллоҳу алайҳи васаллам) дедилар: “Кўз тегишидан Аллоҳ паноҳ беришини сўранглар, чунки кўз – ҳақдир”. (Ибн Можа 3508 – ҳадис, Албоний “Саҳиҳул жомеъ” саҳиҳ 951)\nИбн Аббос (Аллох ундан рози бўлсин) айтадиларки: Расулуллоҳ (соллаллоҳу алайҳи васаллам) дедилар: “Кўз – ҳақдир. Агар тақдирни бирор нарса ўзгартира олганида, кўз ўзгартира оларди, агар ғусул қилишингизни сўрашса ғусул қилиб беринглар”. Яъни бирортангизнинг мусулмон биродарига кўзи тегса ва ундан чўмилиб бериш сўралса, лаббай деб жавоб қилсин ва чўмилиб, сувини унга берсин. (Муслим “Салом китоби”даги “Тиб” ва “Руко” (дам солиш) китоби)\nАсмо бинти Умайс (Аллох ундан рози бўлсин): Ё Расулуллоҳ! Жаъфарнинг болаларига кўз тегибди. Уларга дам солдирайми? деб сўрадилар. Расулуллоҳ соллаллоҳу алайҳи васаллам: “Ҳа! – дедилар – агар бирор нарса тақдирни ўзгартирганида, кўз ўзгартириб юборарди”. (Аҳмад, 6ж\_438с. Термизий 2059 “ҳасан -саҳиҳ” Албоний 5662, “Саҳиҳул жомеъ”).\nБу ҳадиснинг маъноси шулки, инсонга кўз тегиб, унга таъсир қилиши мумкин. Ҳатто у баланд бир ерга чиқиб, сўнг кўз таъсирида унинг юқорисидан қулайди.\nИбн Аббос (Аллох ундан рози бўлсин)дан ривоят қилинадики, Расулуллоҳ (соллаллоҳу алайҳи васаллам) айтдилар: “Кўз ҳақдир, у кишини баландликдан қулатади”. Яъни баланд чўққидан қулатади”. (Аҳмад, Таброний, Хоқим. Албоний “Силсилаи саҳиҳа”да 1250 “ҳасан” деганлар.\nЖобир (Аллох ундан рози бўлсин) айтадилар: Расулуллоҳ (соллаллоҳу алайҳи васаллам) айтдиларки: “Кўз кишини қабрга киритади, туяни эса қозонга киритади”. Маъноси: Кўз инсонга тегса, уни ўлдиради ва у дафн этилиб қабрга киради. Туяга тегса, уни ўлимга олиб келади, ўлиб қолмасин деб сўйилиб, қозонга тушади. (Абу Наъийм “Алхиля”, Албоний “Саҳиҳул жомеъ” 4023).\nЖобир (Аллох ундан рози бўлсин) айтадилар: Расулуллоҳ (соллаллоҳу алайҳи васаллам) дедиларки: “Аллоҳнинг қазо ва тақдиридан сўнг умматимдан энг кўп вафот этадигани кўз тегишидан бўлади”. (Бухорий “Тарих”, Албоний “Саҳиҳул жомеъ” 1217 ҳасан).\nОиша (Аллох ундан рози бўлсин) айтадилар: “Расулуллоҳ (соллаллоҳу алайҳи васаллам) кўз текканда дам солдиришимга буюрар эдилар”. (Бухорий 10ж\_170с, Муслим 2195)\nАнас ибн Молик (Аллох ундан рози бўлсин) айтадилар: “Расулуллоҳ (соллаллоҳу алайҳи васаллам) кўз текканда, хума чаққанда, намла чиққанида руқия (дам солиш)га рухсат берганлар”. Хума: заҳар чиқарувчи махлуқ чақиши; Намла: Ёнбошда чиқувчи яра (кўз яра бўлса керак). (Ибнул Асир “Ниҳоя” 5ж\_120)\nУмму Салама (Аллох ундан рози бўлсин) дан ривоят қилинадики, Расулуллоҳ (соллаллоҳу алайҳи васаллам) уйларидаги бир жориянинг юзидаги “сафъа”ни кўриб: “Унга назар тегибди, руқия қилдиринглар уни” дедилар. (Сафъа дегани: Шайтондан бир аломат, баъзилар шайтон аломатининг бир тури, деганлар. 2ж\_375с). Сафъа – юзнинг қорайиб ёки сарғайиб кетиши. (“Ниҳоя”)\nЖобир p. Айтадилар: Расулуллоҳ (соллаллоҳу алайҳи васаллам) Оли азмни илон чақиб олганида руқия қилишга рухсат берганлар ва Асмо бинти Умайсдан: Нечун Бану Ахий Зариъанинг жисмлари – озиб-тўзиб эҳтиёжманд кўринади? деб сўрадилар. Асмо: – Йўқ, (улар етишмовчиликдан эмас), балки, улар кўзга яқин бўлганлари учун шундай – дедилар. Расулуллоҳ (соллаллоҳу алайҳи васаллам): “Уларга дам солгин” дедилар. Асмо Расулуллоҳга дам солмоқчи бўлган дуоларини кўрсатгач, Расулуллоҳ (соллаллоҳу алайҳи васаллам): “Дам солавер” дедилар. (Муслим “Китобус Салом”, 2188)\nҲофиз ибн Касир роҳимаҳуллоҳ айтадилар: “Аллоҳнинг амри билан кўз тегиши ва унинг таъсири ҳақдир”. “Ибну Касир тафсири” 4ж\_410с)\nҲофиз ибн Ҳожар роҳимаҳуллоҳ айтадилар: “Кўз тегиши ёмон табиатли кишидан бир нарсага ҳасад билан ёқтириб қарашидан пайдо бўлади. Назар қилинган кишига ундан зарар ҳосил бўлади”. (“Фатҳул борий” 10ж\_200с).\nИбнул Асийр роҳимаҳуллоҳ айтадилар: “Қачонки бир кишига душмани ёки бир ҳасадгўй назар ташласа ва унга таъсир қилса ва шу сабабдан у касал бўлиб қолса, унга кўз тегибди, деб айтилади”. (Ан-ниҳоя Зж\_332с).\nҲофиз ибнул Қайюм роҳимаҳуллоҳ айтадилар: “Қулоқ солиш ва ақл ишлатишдан бенасиб қолган тоифалар кўз тегишини инкор қилганлар. Улар кўз тегишини: “Бу гаплар ваҳима гаплардан бўлак нарса эмас, ҳақиқатда йўқ нарсалардир” деб изоҳлайдилар. Бу гапларни айтаётганлар одамлар ичида энг илмсиз, ақл ва қулоқ солиш борасида жоҳил, бетакаллуф, табиати қўпол, руҳлар ва жинлар, уларнинг сифатлари ва таъсирлари ҳақида маърифатдан йироқ бўлган кишилардир. Ислом умматида бўлган оқил кишилар эса, миллатлари қандай бўлишидан қатъий назар, улар кўзнинг сабаби ва таъсир қилиши ҳақида турли фикрларда бўлсалар ҳам кўзнинг тегишини йўққа чиқармайдилар ва инкор қилмайдилар.\nИбнул Қайюм айтадилар: “Маълумки Аллоҳ субҳанаҳу жисмлар ва руҳларда қувватлар ва турли табиатларни яратиб, уларнинг кўпчилигида ўзига хос хусусиятини ва таъсирли кайфиятларни барпо қилган. Оқил инсон руҳларнинг жисмларга таъсир қилишини инкор қилиши мумкин эмас. Чунки бу гувоҳ бўлинган ва ҳис қилинган нарсадир. Мисол учун, бировдан тортиниб, уялиб турган инсонга, ўша киши қараса, унинг юзи қизариб кетади. Биронтадан қўрқаётган кишига қўрқитаётган киши қараса, қўрқувчининг юзи сарғайиб кетганини кўрасиз. Инсонлар назар таъсиридан касалликка чалиниб, қуввати заифлашганларнинг гувоҳи бўлишган. Буларнинг бари руҳлар таъсирининг воситасидандир. Кўз тегишининг кўзга боғлиқлиги кучли бўлгани учун ҳам “кўз тегиш” деб бу ҳодисани кўзга боғланади. Аслида кўзнинг бу ўринда алоқаси йўқ бўлиб, фақат руҳгина таъсир қилади. Руҳлар – табиати, қуввати, кайфияти, ўзига хослиги билан турли-туман бўлиб, ҳасадгўй руҳ, ҳасад қилинаётган руҳга очиқ азият беради. Шунинг учун Аллоҳ – субҳанаҳу – ўз росулига ҳасадгўйнинг ҳасад қилаётган вақтдаги ёмонлигидан паноҳ сўрашини буюрди. Ҳасадгўйнинг ҳасад қилинаётган кишига азият беришини инсоният ҳақиқатидан ташқарида бўлган кишигина инкор этади. Кўз тегишининг асли келиб чиқиши ҳам мана шундайдир. Зеро кўз тегаётганида ҳасадгўй ва бузуқ жон бузуқ кайфиятга кириб, ҳасад қилинаётган жонга рўбарў келади ва ўзига хослиги билан унга таъсир қилади. Бунга мисол қилиш учун энг яқин бўлган нарса – илондир. Ундаги заҳар қувват билан яшириниб туради. Душманига рўбарў келгач, ғазаб қуввати ажралиб чиқиб, азият берувчи ярамас бир кайфият тусига кира бошлайди. Илонларнинг ичида мана шундай кайфияти кучайиб, қувватга кирувчи ва ҳатто қориндаги ҳомиланинг тушишига ёки кўзни кўр бўлишига таъсир қилувчиси ҳам бор.\nПайғамбар (соллаллоҳу алайҳи васаллам) думи кесик ва “зу туфятайн” деган илонлар тури ҳақида айтганларки: “У иккиси кўзни кўр қилади ва ҳомилани туширади”. (Бухорий, Фатх 6ж\_248с Муслим, Нававий).\nКўзнинг таъсири гоҳо тегиш, рўбарў келиш, гоҳида қараш, ёки руҳнинг таъсир қилаётган кишиси томонига юзланиши билан, гоҳида дуолар, дам солишлар ва тааввузотлар билан, гоҳида эса ўй ва хаёллар билан ҳам бўлади. Кўзи тегаётган кишининг таъсири қарашгагина боғлиқ эмас. Балки, киши кўр бўлса ҳам, унга бирор нарсанинг сифати баён қилинганда, кўрмаса ҳам унга таъсир қилади. “Кўзи бор” деб аталадиганларнинг кўпчилиги, кўзи тегаётган нарсани кўрмасданоқ, унинг сифатини эшитган заҳоти таъсир қилиб қўяди. Кўз “кўзи бор” кишидан чиқиб, нишонга тегувчи, гоҳида эса хато кетувчи камоннинг ўқи кабидир. Агар у ҳеч бир ҳимоясиз жонга дуч келиб қолса, шубҳасиз тегади, агар қуролланган совутли жонга дуч келса, у кучини йўқотиб, таъсир қилолмайди. Гоҳида эса ўқ ўз эгасига қайтиб кетиши ҳам мумкин. Кўз тегишининг асли келиб чиқиши “кўзли” кишининг бирор нарсани ёқтириб қолишидан бўлади. Сўнгра унинг нафсидаги бузуқ кайфият бунга эргашади ва заҳарини сочиш учун у кўзлаётган кишисига ёки нарсасига назар ташлашдан фойдаланади. Баъзида киши ўзини-ўзи беихтиёр кўзлаб қўяди. (қисқача қилиб келтирилди). (“Зодул Маъод” 4ж\_1165с)\nКўз ва ҳасад ўртасидаги фарқ\nҲасадгўй киши “кўзли” кишидан умумийроқдир. “Кўзли” киши- ўзига хос ҳасадгўйдир. Ҳар бир кўзли киши ҳасадгўйдир. Аммо ҳар бир ҳасадгўй “кўзли” бўлмайди. Шунинг учун ҳам “Фалақ” сурасида “ҳасадгўйнинг ҳасадидан паноҳ беришингни сўрайман деб айт” -дейилган. Чунки мусулмон киши ҳасадгўйнинг ёмонлигидан паноҳ сўраса “кўзли” киши ҳам бу дуонинг ичига ўз-ўзидан дохил бўлади. Бу Қуръони каримнинг мўъжиза ва балоғатидандир. (“Бадоиъул фавоид” 2ж\_232с, “Зодул маъод” 4ж\_167с).\nҲасад доим нафрат, буғз ва неъматни завол бўлишини орзу этишдан ҳосил бўлади. Аммо кўз эса бирор нарсани ёқтириб қолиш, жуда ажабланиш, ниҳоятда берилиб, чиройлик санашдан келиб чиқади.\nҲасад ҳам, кўз ҳам таъсир жиҳатидан бир-бирига ўхшаш, зеро ҳасад ҳам, кўз ҳам зарарлидир. Аммо иккисининг келиб чиқиши турлича. Ҳасаднинг келиб чиқиши қалбнинг аланга олиши ва бировдаги неъматни йўқ бўлиб, ҳасадгўйда кўпроқ бўлишини хоҳлашдан келиб чиқса, кўз “кўзли” кишининг назари билан чақнаб қарашидан келиб чиқади. Шунинг учун гоҳида кўз ҳасад қилинмайдиган жисм, ҳайвон, экин, ёки молга тегишини кўрамиз. Баъзида кўз ўз эгасига ҳам тегади. Бирор нарсага ёқтириш, берилиш ва кўзни чақнатиш кайфияти билан назар қилиш оқибатида кўз тегишнинг таъсири ҳосил бўлади.\nҲасадгўй бирор ишнинг бўлишидан илгари ҳам унга ҳасад қилиши мумкин, кўз эса бирор иш бажарилгач тегади.\nИнсон ўз жонига ҳам, молига ҳам ҳасад қилмайди, балки кўзи тегиши мумкин.\nҲасад фақат ярамас, нафратли нафсдангина содир бўлса, кўз ундай эмас. Кўз саҳиҳ инсондан ҳам бирор нарсани ёқтириб қолиб уни бировда йўқ бўлиб, ўзидагина бўлишини ирода қилмаса ҳам содир бўлиши мумкин. Ҳадисда ворид бўлишича Исломда пешқадамлардан бўлиб, Бадрда иштирок этганига қарамай Саҳл ибн Ҳунайфга Омир ибн Рабиъанинг кўзи тегди. Ҳасад билан кўз бир-биридан фарқ қилади деган уламолар ичида Ибнул Жавзий, Ибнул Қайюм, Ибн Ҳажар ва бошқа уламолар бор. Мусулмон киши хоҳ ўзида, хоҳ биродарида бирор ёқтирган нарсасини кўрса, унга барака тилаб дуо қилиб қўйиши мустаҳабдир.\nСаҳл ибн Ҳунайфга кўз текканда Пайғамбар (соллаллоҳу алайҳи васаллам) Омирга қараб: “Унга барака тилаб қўймабмидинг?” деганлар. Яъни унга барака тилаб дуо қилиб қўймадингми? деган маънода. Чунки бу дуо кўз таъсирини қайтаради”.\nЖинлар инсонларни кўзлайдилар\nАбу Саъийд ал Худрий (Аллох ундан рози бўлсин) айтадилар: “Расулуллоҳ (соллаллоҳу алайҳи васаллам) жинларнинг кўзидан, сўнгра одамларнинг кўзидан Аллоҳдан паноҳ сўраб дуо қилар эдилар. Қачонки “Фалақ” ва “Нос” суралари нозил бўлгач, у иккисини ўқиб, бошқа (илгари қилган) дуоларини тарк этдилар”. (Термизий 2059 “Тиб”, “ҳасан” ҳадис).\nОнамиз Умму Салама (Аллох ундан рози бўлсин) дан ривоят қилинадики, Пайғамбар (соллаллоҳу алайҳи васаллам) Умму Салама (Аллох ундан рози бўлсин) нинг уйларида бир жорияни кўрдилар. Унинг юзида сафъа-қора доғ бор эди. Шунда: “Унга дам солинглар, чунки унга назар тегибди” дедилар. (Бухорий, Фатх, 10ж\_171с Муслим, Нававий Фарро айтадиларки: “Сафъа” дегани жинларнинг кўзидир).\nУшбу 2 ҳадисдан равшан бўладики, худди инсонлардаги каби жинларнинг ҳам кўзи тегар экан. Шунинг учун ҳам мусулмон киши жинларнинг кўзи тегмаслиги ёки бошқа азиятлари етмаслиги учун, кийимини ечаётганда ҳам, ойнага қараётганда ҳам, ёки бошқа амалларни қилаётганида Аллоҳнинг исмини зикр этиши (“Бисмиллаҳи” дейиши) лозим.\nКўз тегишининг муолажаси\nКўз тегишини муолажа қилишда бир неча усул бор.\n1-усул. “Кўзли киши”нинг ғусул қилиши. Кишига бошқа кишининг кўзи теккани маълум бўлса, ўша кўз эгасидан чўмилиш талаб қилинади. Сўнгра чўмилган сувини олиб, кўзланган кишининг орқасидан сепиб юборилади. Аллоҳнинг изни билан у шифо топади.\nАбу Умома ибн Саҳл ибн Ҳунайф айтадилоар: “Отам Саҳл ибн Ҳунайф мадинадаги “Ҳаррор” деган водийда чўмилмоқчи бўлиб устиларидаги кийимларини ечдилар. Шу пайт Омир ибн Рабиъа отамга қараб турган эканлар. Саҳл оқишдан келган, бадани гўзал киши эдилар. Омир: “Шу кунгача бундай яширинган терини кўрмовдим” деди. Саҳлнинг шу ердаёқ тоби қочиб, касали зўр турди. Расулуллоҳ (соллаллоҳу алайҳи васаллам)га унинг бетоблигини айтиб: “Бошини кўтара олмаяпти” дейишди. Расулуллоҳ (соллаллоҳу алайҳи васаллам): “Биронтасидан гумонингиз борми?” деб сўрадилар. Саҳобалар: Омир ибн Рабиъадан – дедилар, Расулуллоҳ (соллаллоҳу алайҳи васаллам)уни чақириб олиб, койидилар ва унга дедилар: “Нечун биродарингизни ҳалок этасизлар? Унга барака тилаб дуо қилмабмидинг? (дарҳол) унинг учун ювиниб бер”. Омир шу заҳотиёқ юзини, 2 қўлини, 2 тирсагини, 2 тиззасини, оёқлари атрофини, изори ичини бир идишга ювиб берди. Кейин бу сувни Саҳлнинг устига орқасидан сепиб юборилди. Саҳл шу ондаёқ ўз ҳолига келди.\nУламолар “Изорининг ичини” деганда нима тушунилиши ҳақида турли фикр билдирдилар. Баъзилар бундан мурод жасаднинг бир ери дейишди. Баъзилар жинсий аъзоси, дейишган, баъзилар эса изор боғланадиган ер, яъни ёнбоши, деб айтишган.\nҚози ибну-л-Арабий айтганлар: “Кучлироқ, балки ҳақ гап шуки, изорнинг ичи, деганда изор остидаги жасаднинг бари ери тушунилади. (Аризотул-Ахвазий 8ж\_217с).\nЮвинишлик сифати. Ибн Шиҳоб аз Зуҳрий роҳимаҳуллоҳ айтадилар: “Уламоларимиз бизга таърифлаб берган ювинишлик қуйидагича бўлади: Кўзи теккан кишини ва бир идишда сув келтирилади. У идишга кафтини солиб мазмаза қилади ва оғзидаги сувни идишга тупуради. Сўнгра идишда юзини ювиб чап қўлини сувга солади ва ўнг кафтига идиш ичида сув қуяди, сўнгра ўнг қўлини идишдаги сувга солиб бир қуйишда чап кафтига сув қуяди. Сўнгра чап қўлида сув олиб ўнг тирсагига қуяди, сўнг ўнг қўлида сув олиб чап тирсагига қуяди, сўнг чап қўлида сув олиб ўнг қадами(оёғининг тўпиқдан пасти)га сув қуяди, сўнг ўнг қўлида сув олиб чап қадамига қуяди. Сўнгра чап қўлида сув олиб ўнг тиззасига, кейин ўнг қўлида сув олиб чап тиззасига сув қуяди. Буларнинг бари идиш ичида бажарилади. Сўнг изорнинг ичини идишга киритиб ювилади. Идиш ерга қўйилмайди. Ниҳоят ушбу ювинишдан сўнг кўз теккан кишининг орқасидан идишдаги сувни бошдан бир қуйишда сепиб юборилади”. (“Байҳақий сунанлари” 9ж\_252с)\nКўзли кишини ювинтиришининг машруъийлиги (яъни шариатда бор эканлиги):\nПайғамбар (соллаллоҳу алайҳи васаллам) деганлар: “Кўз тегиши ҳақдир. Агар тақдирдан бирор нарса ўзиб кетганида, кўз урган бўларди. Қачонки, сизлардан ювиниб бериш сўралса ювиниб беринглар”. (Муслим, 5ж\_32с)\nОиша (Аллох ундан рози бўлсин) айтадилар: “Кўзли киши таҳорат қилишга буюрилур эди, сўнгра у сувдан кўз теккан киши ювинар эди”. (Абу Довуд 3880, исноди “саҳиҳ”).\n2-усул. Кўз теккан кишининг бошига қўлингни қўйиб ушбу дуони ўқийсан: (Бисмиллаҳи аркийка, ВАллоҳу яшфийка мин кулли дааин юъзийка, ва мин кулли нафсин ав ъаинин ҳасидин. Аллоҳу яшфийка, бисмиллаҳи аркийка) Дуонинг маъноси: Аллоҳнинг номи билан сенга дам соламан, Аллоҳ сенга азият бераётган барча дарддан ва ҳар бир жондан ёки ҳасадгўй кўздан шифо берур”. Муслим, 2186)\n3-усул. Беморнинг бошига қўл қўйиб ушбу дуо ўқилади: (Бисмиллаҳи юбрийка, минкулли дин яшфийка, ва мин шарри ҳасидин иза ҳасада ва мин шарри кулли зий ъаинин) (юқоридаги дуога маънодош дуо)(Муслим,2186)\n4-усул. Беморнинг бошига қўл қўйиб ўқийсан: (Аллоҳумма роббан наси азхибил баъса, вашфи анта-ш-шафий, ла шифаъа илла шифаъука, шифаъан ла юғодиру сақоман) (дуонинг маъноси аввалги бўлимларда ўтган) (Бухорий, “Тиб” китоби салом”, Муслим “Китобу-с-салом”)\n5-усул. Оғриқ ерига қўл қўйиб, “Ихлос”, “Фалақ”, ва “Нос” билан дам солинади.\n6-усул. Сув солинган идиш келтириб, унга “Ихлос”, “Фалақ” ва “Нос” сураларини ўқилади. Сўнгра ушбу дуолар ўқилади:\n– (Аллоҳумма роббан наси азхибил баъса, вашфи, анташ шафий, ла шифаъа илла шифаъука, шифаъан ла юғодиру сақоман) 3 марта ўқилади;\n– (Бисмиллаҳи аркийка, вАллоҳу яшфийка мин кулли даъин юъзийка ва мин кулли нафсин ав ъайнин ҳасидин Аллоҳу яшфийка) 3 марта ўқилади.\nСўнгра ушбу сувни беморнинг орқасидан бутун баданига етадиган қилиб 1 мартада сочиб юборилади. Аллоҳнинг изни билан шифо топади.\nКўз тегишининг муолажасига бўлиб ўтган ҳодисалардан намуна\nОнасининг кўкрагини рад этаётган гўдак\nШайх қариндошларидан бириникига зиёрат учун борган эди. Табиий эмиб турган чақалоқлари, ўз онасининг кўкрагини неча кундан бери хоҳламай қолганини айтишди. Улардан болани келтиришларини сўради. Уни олиб келишгач, “Муаввизот” ва ворид бўлган дуолардан имкони қадар ўқиди ва энди онасига олиб боринглар-чи?! – деди. Улар шу ондаёқ қайтиб келиб айтишдики, бола яна онасини эма бошлабди. Фазли карам ёлғиз Аллоҳникидир. Ла ҳавла ва ла қуввата илла биллаҳ.\nТилдан қолган бола\nБу бола тили равон, тенгдошлари ўртасида фаросатлилиги билан маьлум эди. Тенгдошларига исмларини айтиб гапирар, одамларга турли йиғилишларда нутқ сўзлаб турар эди. Кунлардан бирида қишлоғидагиларнинг бири вафот этиб бу бола маҳалласи билан таъзияга бориб, у ерда Аллоҳга ҳамдлар айтиб, сано ўқиб, одамларга балоғатли мавъиза сўзлабди. Ўша куни кечга бориб бола тилдан қолиб, гапира олмай қолибди. Отаси жуда қайғуриб, уни касалхонага олиб борган, врачлар керакли чора-тадбирларни қанчалик қилишга уринишмасин, бари бефойда бўлган. Уни шайх ёнига олиб келишди. Ёшлигидан бери исломий мадрасада таҳсил олиб юрганидан буён уни билгани учун шайх болага жуда ачинди. Агар ўзини қўлга олмаганида кўзидан тирқираб ёш оқгудек эди. Отаси воқеани гапириб берар, бола эса жим ўтирарди. Болага кўз теккани маълум бўлгач, сувга “Муаввизотлар”ни ва кўз тегишда ўқиладиган дуоларни ўқиб берди ва отасига: “Ушбу сувдан 7 кунгача ичиб, ювингач уни ҳузуримга олиб келинг” деди. 7 кун ўтгач, бола ҳузурига келди. Ундаги дард йўқолган ва у аввалгидек равон гапирар эди. Унга кўздан сақланиши учун тонг ва тунда ўқиладиган дуоларни ўргатди. Ҳамду сано Аллоҳ учундир!!! Ла ҳавла ва ла қуввата илла биллаҳ.\nБу ҳолат бир шайхнинг уйида бўлган. Бир йигит қари кампир билан келди. Йигит хонага кириб онасининг қиссасини гапира бошлади. Онаси эса аҳлининг ёнига кириб турган эди. Кампирни чақириб уни ўқиб қўйди. Улар кетишгач, уйга қараса, уйнинг ичи оқ қуртларга тўлиб кетибди. Бу ҳолатдан таажжубланиб аёли уйни супурги билан супура кетди. Лекин тез фурсатда қуртлар ҳар бир хонада яна тўлиб тоша бошлади. У аҳлини чақириб нега шундай бўлаётганини ўйлаб кўрайлик, деди. Бояги кампир сенга ҳеч нима демадими? деб сўради. У: “Йўқ, фақат уйнинг деворларига қараб узоқ жим қолди, аммо бирон сўз айтмади” деди аҳли.\nБу кўз эканини тушунди. Ваҳоланки, уйлари жуда оддий кўринишда эди. Балки бу кампир саҳрода яшаб, шаҳардаги хонадонларни ҳали кўрмагандир?\nМуҳими рафиқаси сув олиб келди ва шайх унга кўзга қарши дуоларни ўқиб, сувни уйнинг деворларига сепа бошлади. Орадан ҳеч қанча вақт ўтмасданоқ куртлар ўз-ўзидан йўқолди. Уй аввалги ҳолига қайтди. Ягона Аллоҳга ҳамдлар бўлсин!!!\n(Азиз ўқувчи ушбу бўлимдаги баъзи нақлларни Аҳмад ибн Абдурраҳмон Шумаймирийнинг “Алъайну ҳаққун” (яъни “кўз тегиши ҳақиқатдир” номли китобларидан келтирилди. Қўшимча маълумот учун китобга мурожаат қилинсин).\nКўз – ҳақдир! Кўз тегиши ҳақидаги ҳаётий воқеалар, унинг салбий оқибатлари ва муолажаси (суратлар билан)\nАссаламу алайкум ва рахматуллоҳи ва барокатуҳ мусулмонлар!\nБолалар касал бўлганида унинг бадани тошмалар билан қопланади, ич кетиш, иситма ва касалликнинг бошқа ташқи белгилари намоён бўлади. Шундай пайтда кўпчилик ота-оналар фарзандларини ҳар хил тиббий дори-дармонлар билан даволашга тушадилар, ҳолбуки болага кўз теккан (ал-ъайн) бўлиши мумкин. Шунинг учун авваламбор болага шариат белгилаган дуоларни ўқиб дам солиб (руқия аш-шаръийа), унинг ҳолатини кузатиш лозим. Инсон кўз тегишидан нафақат касал бўлиши, балки, ҳадисларда айтилганидек, ўлиши ҳам мумкинлиги ҳақида доим эсда сақлаш лозим.\nЖобир (радыАллаху анху) айтадилар: Расулуллоҳ (саллаЛлаху алейхи уа саллам) айтдиларки: “Кўз кишини қабрга киритади, туяни эса қозонга киритади”. Маъноси: Кўз инсонга тегса, уни ўлдиради ва у дафн этилиб қабрга киради. Туяга тегса, уни ўлимга олиб келади, ўлиб қолмасин деб сўйилиб, қозонга тушади. (Абу Наъийм “Алхиля”, Албоний “Саҳиҳул жомеъ” 4023).\nЖобир (радыАллаху анху) айтадилар: Расулуллоҳ (саллаЛлаху алейхи уа саллам) дедиларки: “Аллоҳнинг қазо ва тақдиридан сўнг умматимдан энг кўп вафот этадигани кўз тегишидан бўлади”. (Бухорий “Тарих”, Албоний “Саҳиҳул жомеъ” 1217 ҳасан).\nИмом Ибнул Қайюм (рахимаҳуЛлаҳ) айтадилар:\n“Ал-ъайн икки хил бўлади: инсонларнинг кўз тегиши ва жинларнинг кўз тегиши. Умму Салама (р.а)дан ривоят қилинадики, Расулуллоҳ (с.а.в) уйларидаги бир жориянинг юзидаги “сафъа”ни кўриб: “Унга назар тегибди, руқия қилдиринглар уни” дедилар (сафъа – юзнинг қорайиб ёки сарғайиб кетиши (“Ниҳоя”)). Ал-Хусайн ибн Масуд ал-Фара айтдилар: “Жиннинг назар қилганига сафъа дейилади ва у найза тиғидан ҳам хавфлироқдир”.\nЯманлик икки ёшар болага кўз тегди. Аввалига отаси ўз юртида ўзи даволашга ҳаракат қилди, сўнг эса Саудия Арабистонига даволашга олиб борди. У ерда болани энг катта ва энг яхши касалхоналардан бирида – олмон клиникасида икки ой давомида даволашди. Лекин ҳеч нарса кор қилмади.\nТаниш биродарларидан бири унга болани Аллоҳ каломи ва руқия билан даволашни маслаҳат беради. Боланинг отаси тузалиш воситасини топишни жуда қаттиқ хоҳлаганидан унинг маслаҳатига қулоқ солди ва бу киши болани руқия қилди, болага доим тинглаши учун Қуръон ёзилган диск берди. Бундан ташқари яраларни суркаш учун руқия ўқилган ёғ ва асал, зам-зам суви ва Руми қоришмасини (йирик туз, аччиқ тош ва нилуфар баргларидан тайёрланган қоришма) ҳам беради. Руми қоришмаси билан болани 7 кун давомида ювинтиришади. Ва ниҳоят, Аллоҳ инояти билан бир неча ҳафтадан сўнг бола тузалади.\nФа лиллаҳи-л-ҳамд ва-л-шукр, бола ҳусни чиройли бўлганидан унга кўз теккан экан.\nМуолажадан олдин: (оёғининг олдинги томонида ҳам худди шу ҳолат)\nКўз тегиш таъсирининг қандай содир бўлганига бир қаранг, Аллоҳ унинг ёмонлигидан асрасин. Кўз – ҳақдир, у инсонни қабрга киритади, туяни эса қозонга.\nБу суратда уч ёшар кўз теккан бола кўрсатилган. Унда кўз текканлик аломатлари тез пайдо бўлди ва ота-онаси исломий даво излаб унга руқия аш-шаръийа қилишди. Улар тоғни қулатадиган Аллоҳ каломи билан болани даволашди.\nИкки ҳафталик муолажадан сўнг бола тузалди, алҳамдулиЛлаҳ. Улар болани Қуръон ўқилган сув, ёғ ва Руми қоришмаси билан даволашди.\nБу ҳодиса 1427 хижрий йилнинг Рамазон ойидан олдин содир бўлди, давони эса Аллоҳ Рамазон ойида берди.\nФа лилЛаҳи-л-ҳамд мин қаблю ва мин баад.\nМуолажадан сўнг (Аллоҳга ҳамду-санолар бўлсин!):\nБу воқеа энг ажойиб воқеа бўлиб, у қаттиқ кўз теккан бир аёл ва унинг руқия аш-шаръийа билан даволанганлиги ҳақидадир. Халид ал-Хабаши айтадилар: “Бир куни бир киши олдимга келиб у билан касалхонага боришимни сўради. У менга элликка кирган опасининг қаттиқ касал бўлиб қолганлиги ҳақида айтиб берди. Мен у билан опаси олдига бордим ва опасидан сўрадим: “Нимани ҳис қилаяпсан?”. У менга ал-ъайн ва хасад ҳақида гапира бошлади. Шунда мен унга унча мураккаб бўлмаган дуони ўқиб дам сола бошладим ва у йиғлаб юборди (аёл тўлиқ ҳижобда эди, суратда кўрсатилганидек эмас). Дам солишни тугатганимдан сўнг унга Қуръон ёзилган диск бердим. Ушбу дискни у намоз вақтларидан ташқари бошқа барча вақтда тўхтамасдан тинглаши керак эди. Бу шанба куни аср вақтида эди.\nАллоҳнинг бу аёлга кўрсатган Саховати ва Улуғ Неъмати.\nБир ярим кун ўтгандан сўнг, душанба куни эрталаб, мени ўша аёл олдига олиб борган киши билан фажр (бомдод) намозини ўқидик ва у менга ҳаяжон ва ҳайрат билан хушхабарни етказди. У менга: “Опам тузалди!”- деди. Ўша дамда мен билган нарса фақат шу эди холос, асл ҳолат ҳақида менинг хабарим йўқ эди. Сўнг у киши давом этди: “ Бу илоҳий мўъжиза! Касалхона шифокорлари ва тиб маслаҳатчилари ҳайратда. Руқия қилинган куннинг кейингисида, якшанба куни, барча яралар аввал қасмоқ боғлади, сўнг эса қуриб тушди ва менинг опам тузалди. Ҳозир у уйда ва сиз билан учрашишни хоҳламоқда”. Душанба куни аср намози вақтида биз бирга унинг уйига бордик ва мен аёл ва унинг бутун оиласи билан учрашдим. Аёл бениҳоят хурсанд эди. У дуо ўқиб Аллоҳга шукроналар қилди. Бир неча дақиқадан сўнг аёлнинг акаси суратлар албомини олиб менга аёлнинг касал бўлган давридаги суратларини кўрсатди. Уларни кўриб мен гангиб қолдим, чунки касаллик бу даражада оғир бўлганлиги ҳақида ўйламаган ҳам эдим, икки кундан кам вақт ичида бундай касалликдан аёлнинг тузалиши эса мени янада ҳайратга солди. Мен бир нечта суратларни ўзим билан олиб кетишга ундан рухсат сўрадим. Аввалига аёл рози бўлмади. Мен унга шариат ҳукмига кўра бу суратларни бошқаларга кўрсатиш мумкин, чунки бунда бошқалар учун фойда бор, бундан ташқари суратларда у тўла тасвирланмаган ва исми ҳам суратларда ёзилмайди деб тушунтирдим ва у рози бўлди.\nБу суратларни кўрган баъзи бир шифокорлар бу касалликни ҳатто бир неча ой давомида ҳам даволаб бўлмайди деб айтишди.\nАёлнинг бутун бадани ана шундай аҳволда эди:\nАзиз биродарлар, касалларни кўрган чоғизда пайғамбаримиз с.а.в. суннатларига амал қилиб дуо ўқишни эсиздан чиқарманг, тоинки бу ҳолат сиз билан ҳам содир бўлмасин, ин шаа Аллаҳ.\nБИРОН БИР КАСАЛЛИК БИЛАН БАЛОЛАНГАН КИШИНИ КЎРГАНДА АЙТИЛАДИГАН ДУО:\n“АлҳамдулилЛаҳи-ллази ъафани мимма-бталака биҳи ва фаддалани ъала касирин мимман халақа тафдзилан!”\nل عافاني مِمّا ابْتَلاكَ بِه، وَفَضَّلَني عَلى كَثیرٍ مِمَّنْ خَلَقَ تَفْضیلا الّذي لهِ الْحَمْدُ\nСени балолаган (синов учун берган) нарсасидан мени соғлом этган ва яратганларининг аксаридан афзал қилгaн Аллоҳга ҳамд бўлсин! (Термизий ривояти)\nФарзандларингизни кўз тегишидан ҳимоя қилинг! Кўз тегишнинг таъсири хасад, нафрат ва жуда ёқтириб ҳайратланиш сабабли содир бўлади.\nАл-ъайннинг олдини олиш йўлларидан бири ўзига эътиборни қаратадиган нарса ёки кимсани кўз-кўз қилмаслик, агар кимса чиройли бўлса, унинг чиройини кўз қайтарадиган бирон нарса билан тўсиш бўлиб, бу ҳақида ал-Багави “Шарх ас-Сунна” китобида қуйидагиларни ёзади: “Усмон бир чиройли ўғил болани кўриб қолди ва деди: “Унинг энгагига бирон бир қора нарсани жойлаштириб қўйинглар, токи унга кўз тегмасин”. Бу билан у боланинг энгагидаги чуқурчага бирон бир қора нарса жойлаштиришни назарда тутган.” Ал-Багави, “Шарху-сСунна”, 12/166\nАлбатта кўз тегиши юқимли хасталик эмас,буни билишни айрим усулларини сизларга айтиб ўтсам;\nБунинг учун касаллик енгил,оғир ёки ўртача даражада кечишини кузатиш лозимдир.Кўз нафақат одамларга балки бинолар иншоатлар,боғ ва гулзор ,экинзорларга хам тегиши мумкин!\nШунингдек хайвонлар,уй асбоб анжомларига ва хакозоларга хам тегиши тўғрисида мисоллар жуда купдир.\nАллоҳдан барча мусулмонлар ва уларнинг фарзандларини кўз тегишидан паноҳида сақлашини тилайман!\nҚуйдаги эҳтиёт чораларини кўриш фойдадан холи булмайди.;\n1 . –олинган тирноқ тўкилган соч ёки тушган тишларни дуч келган жойга ташламаслик керак,\n2-тухум егандан сунг унинг пўчоғини ярим бутун холатида қолдирмаслик лозим,уни яхшилаб эзиб ташлаган мақул.\n3-дуч келган таниш –билишларга расм тарқатишдан эғтиёт бўлган мақул.\n4-мабода пул топиб олсангиз уни тезроқ ишлатиб юборишга ҳаракат қилинг\n5-узоқ вақт ишлатилган ҳар қандай буюмни ахлатга ташлаб бўлмайди.\n6-пичоқ санчқиларининг тиғли тарафини юқорига қаратиб қўйманг.\n7-дастурхонда ноннинг тескари туриб қолиши яхшилик аломати эмас.\n8-уй супирганда чиққан ахлатни кулга аралаштирманг.\n9-оқар сувда юз-қўл ювиш ва чўмилиш ҳам ўқилган сехру жодуни ювиб юборади.\nМурожат учун телефон +998-74-998-5-998.Электрон почтамиз : abduqodir sattarov<malham53@.gmail.com>\n“Малхам” табобати маркази рахбари, халқ табиби. Руҳшунос олим


Россиялик таниқли актриса Наталья Крачковская вафот этди\nТАБИИЙ КОСМЕТИКА АЛЛЕРГИЯ ҚЎЗҒАТМАЙДИМИ?\nСАРИЁҒ ҚОРАЙМАСЛИГИ УЧУН…\n“Болалар спорти” мавзусидаги “Онлайн мулоқот” фаол бўлинг!\nҚОВОҚ ШАРБАТИ УЙҚУСИЗЛИКНИ БАРТАРАФ ЭТАДИ!\nДобавлено: 03.03.2016, 11:54\nРоссияда хизмат кўрсатган артист Наталья Крачковская бугун, 3 март куни Москва шаҳрида вафот этди, деб ёзади “Lenta.ru”.\nАктриса 77 ёшда эди. Наталья Крачковская 28 февраль куни шифохонага ётқизилган эди. Актриса ўкрак қисмида оғриқ сезгани учун шифокорларга мурожаат қилган, шифокорлар актриса миокард инфарктига чалинганини тахмин қилишган эди.\nКрачковская 1938 йил 24 ноябрда Москва шаҳрида актриса Мария Фонина оиласида дунёга келган. 1962 йилда у овоз режиссёри Владимир Крачковский билан танишади ва у билан турмуш қуради. Фаолиятининг дастлабки йилларида актриса оммавий саҳналарда, кейинчалик эпизод ролларда суратга туша бошлади. “12 стул” фильмидаги ижроси актрисага машҳурлик олиб келган. Ўзбек кинотомошабинлари актрисани “Иван Васильевич касбини ўзгартиради” фильмидаги образи билан яхши танишади.\nЯНВАРЬ — ОКТЯБРЬ ОЙЛАРИДА 141 МИНГ 682 НАФАР ҚИШЛОҚ ЖОЙЛАРДА ЯШОВЧИ ФУҚАРО ИШ БИЛАН ТАЪМИНЛАНДИ\nЎЗБЕКИСТОНДА 21 НОЯБРДАН БОШЛАБ 1 АҚШ ДОЛЛАРИ 8085,11 СЎМГА ТЕНГ\nАЛИШЕР УСМОНОВ БЕЛЬГИЯ КЛУБИГА ХАРИДОР\nКУННИНГ ҚАЙ ПАЙТИДА ҚАЙСИ МАҲСУЛОТ ФОЙДАЛИРОҚ?\n«ЎҒЛИМ ДУДУҚЛАНАЯПТИ, ТИЛ ТАГИНИ КЕСТИРСАКМИКАН?»\nҲУҚУҚ БИЛИМДОНЛАРИ АНИҚЛАНДИ\nФОЙДАЛИ ОЗИҚ-ОВҚАТЛАР РЎЙХАТИ ЭЪЛОН ҚИЛИНДИ\nЎЗБЕКИСТОН ВА ЯПОНИЯ ТЕРМА ЖАМОАЛАРИ ЎРТАСИДА ЎРТОҚЛИК УЧРАШУВЛАРИ ЎТКАЗИЛАДИ\nҲикмат излаганга: АЧИНМА!\nБУХОРОЛИК ЙИГИТ ОНАСИНИ ПИЧОҚ БИЛАН ЖАРОҲАТЛАДИ\nКОЛЛЕЖ ЎҚУВЧИСИ ҚЎШНИСИГА ПИЧОҚ БИЛАН ЗАРБА БЕРДИ\n10 ЙИЛЛИК ТАНАФФУСДАН СЎНГ...\nБАҲРОМ НАЗАРОВ КОНЦЕРТИДАН ФОТОРЕПОРТАЖ\nЖУФТИНГИЗ ҚАЙСИ ОЙДА ТУҒИЛГАН? ЭРКАКЛАРНИНГ ФЕЪЛ-АТВОРИГА ТАШХИС!\nҚАЙСИ ОЙДА ТУҒИЛГАНСИЗ? АЁЛЛАР УЧУН МАХСУС\nЭРТАГА ҲАВО ҲАРОРАТИ 3 ДАРАЖАГАЧА СОВУШИ МУМКИН\n18 НОЯБРЬ КУНИ ТОШКЕНТ УЗРА ҲАРБИЙ ВЕРТОЛЁТЛАРДА ЎЗБЕКИСТОН БАЙРОҒИ ОЛИБ ЎТИЛАДИ


hidoyat.uz – “Мовароуннаҳр” нашриётининг сайти - ХУЗАЙМА ИБН СОБИТ (РОЗИЯЛЛОҲУ АНҲУ)\nХУЗАЙМА ИБН СОБИТ (РОЗИЯЛЛОҲУ АНҲУ)\n2015 йил 15 сентябр\nСаҳобаи киромлар каби Хузайма (розияллоҳу анҳу)нинг ҳам Расули акрам (соллаллоҳу алайҳи ва саллам)га муҳаббати чексиз эди. Ҳамма вақт у зот (алайҳиссалом) билан бирга, суҳбатларидан мириқиб баҳраманд бўлишга интиларди. Ҳатто тушида ҳам. Уммора отаси Хузайма ибн Собит (розияллоҳу анҳу)дан ривоят қилади: “Тушимда Пайғамбаримиз (алайҳиссалом)нинг пешоналарига сажда қилаётганимни кўрдим. Кейин бу ҳақда у зот (алайҳиссалом)га гапириб бердим. Расулуллоҳ (соллаллоҳу алайҳи ва саллам) бошларини мен айтгандай қилиб кўтардилар. Пешонамни пешоналарига қўйдим” («Исоба»).\nМанбалар асосида Сирдарё вилояти\nБоёвут тумани отинойиси\n1239 марта ўқилган.


ЎзА - Хонадонингизни ёлғиз қолдириб хотиржам саёҳатга кетишингиз мумкин\nЎзбекистон Республикаси Миллий гвардияси Қўриқлаш бош бошқармаси томонидан хонадонлар хавфсизлигини таъминловчи ускуналар бепул ўрнатиб берилмоқда. Бу хонадонингизни куну тун назоратда бўлишини таъминлайди.\nЎзбекистон Республикаси Миллий гвардияси Қашқадарё вилояти Қўриқлаш бошқармаси томонидан Қарши шаҳри марказидаги кўп қаватли уйлар олдида ташкил этилган тарғибот тадбирида бу ҳақда батафсил маълумот берилди.\nТадбирда Президентимизнинг 2018 йил 12 декабрдаги “Жисмоний ва юридик шахслар мулкининг қўриқланишини таъминлаш самарадорлигини ошириш чора-тадбирлари тўғрисида”ги қарорига асосан, Ўзбекистон Республикаси Миллий гвардияси Қўриқлаш бош бошқармаси томонидан келтирилган тарғибот автобуси Қарши шаҳри аҳолиси ва кенг жамоатчилик ўртасида, фуқаро хонадонлари ва халқ хўжалиги объектларини замонавий интеграллаштирилган техник қўриқлаш тизими, “ПРИТОК-А” қўриқлаш жиҳозлари орқали ишончли қўриқловни ташкил этиш юзасидан фуқаролар эътиборига тарғибот ишлари амалий тарзда кўрсатиб ўтилди.\n– Президентимизнинг қарорига асосан Ўзбекистон Республикаси Миллий гвардияси Қўриқлаш хизмати томонидан вилоятнинг барча шаҳар ва туманларида халқ хўжалиги объектлари ва фуқаро хонадонларида ишончли қўриқловни ташкил этиш юзасидан аҳоли ва кенг жамоатчилик ўртасида тарғибот ва ташвиқот ишларини ўтказиш белгилаб ўтилган, – дейди Ўзбекистон Республикаси Миллий гвардияси Қашқадарё вилояти Қўриқлаш бошқармаси бошлиғи ўринбосари, капитан Исомиддин Самандаров. – Мазкур қарорга асосан, мана кўриб турганингиздек ушбу тарғибот автобусида замонавий жиҳозланган қўриқлаш мосламаларини фуқаро хонадонларига ўрнатилишини амалий тарзда кўрсатмоқдамиз. Бундан кўзланган асосий мақсад, жиноятчиликни олдини олиш ҳамда халқ хўжалик иншоотлари ва фуқаро хонадонларининг ишончли қўриқловини ташкил этишдир.\n“ПРИТОК-А” қўриқлаш жиҳозининг қулайликлари шундан иборатки, симли телефон алоқаси бўлмаган ҳудудлар ҳам, симсиз уяли алоқа воситаси орқали махсус жиҳозларни хонадон ёки хўжалик объектларига ўрнатиб қўриқловни таъминлаш мумкин. Бундан ташқари, хонадон ёки хўжалик объектларга ташвиш хабари тушган вақтда дераза, эшикларга ўрнатилган қўриқлаш воситалари орқали қаердан хавф келганлигини аниқ кўрсатиб беради. Бу эса ўз навбатида хизматнинг сифатли ва ишончли қўриқловни ташкил этишда барча қулайликларни келтириб чиқаради.\nМаълумот ўрнида айтиш жоизки, “ПРИТОК-А” жиҳозларини ўрнатиш Қўриқлаш хизмати томонидан фақатгина аҳоли хонадонлари учун бепул амалга оширилади ва кўрсатилган хизмат учун ойига икки томонлама шартнома асосида 17 (ўн етти) минг сўм этиб белгиланган.


Қозоқ буғдойининг қимматлиги сабаб, Бишкек ва Ўшда ун нархи чорак баробарга ошди | ҚИРҒИЗИСТОН ЯНГИЛИКЛАРИ\nҚозоқ буғдойининг қимматлиги сабаб, Бишкек ва Ўшда ун нархи чорак баробарга ошди\nБир ҳафта ичида Бишкекда бир кило олий навли ун нархи 26 сомдан 30 сомга кўтарилган бўлса, Ўшда эса 20 сомдан 25 сомга ошди. Иқтисод вазирлиги нархлар ошишини қозоқ буғдойининг қимматлаши билан изоҳлади.\nБир ҳафта илгари Бишкекда бир кило унни 26 сомга сотиб олиш мумкин бўлган бўлса, бугунги кунга келиб ҳудди шунча ун нархи 30 сомдан ошди.\nҲудди шунингдек ҳолат Ўшда ҳам қайд этилди — жанубий пойтахтда бир кило ун нархи 20 сомдан 25 сомгача кўтарилди.\nИқтисод ва антимонополия сиёсати вазирлиги қошидаги рақобатни рифожлантириш департаменти бошчиси Жанбўлўт Айбашев иссиқ сабаб қозоқ буғдойи нархи ошгани учун, Қирғизистонда ун нархи кўтарилганини айтди.\nАйбашев сўзларига кўра, Қозоғистон буғдой далаларининг бир қисми куйиб кетгани сабаб Қирғизистон қозоқ буғдойини аввалгидай 11 сомдан эмас, балки 17 сомдан сотиб оляпти.\n«Агар бу йил ҳосил мўл бўлса, унга бўлган нарх барқарорлашади», — деди Айбашев.\nЎшнинг марказий бозорида ун сотувчи Камил Осмоналиевнинг айтишича, у авваллари бир қоп унни 900 сомдан сотган бўлса, бугунги кунга келиб 1200 сомдан сотяпти.\nКамил нархлар ошиши сабабини билмайди — унинг сўзларига кўра, бир ярим ҳафта ичида ун қиймати чорак баробарга ошган.\nБошқа бир тадбиркор Ақжигит Мамитовнинг айтишича, ўшлик тегирмончилар 2012 йилдан барқарор нарх бўлишини ваъда қилганлар.\nМамитов сўзларига кўра, ун заводлари бир қоп ун нархи 850 сомдан ошмаслигини ваъда қилганларига қарамай, охирги ҳафта ичида ҳар икки кунда ун нархи 100 сомдан ошган.\nИқтисод соҳасида мутахассис Улук Кадирбаев қозоқ унини истеъмол қилиш эҳтиёжи кучли эканини айтди — унинг сўзларига кўра, қирғиз буғдойи «сифатсиз».\n«Қозоқ уни сифатли, қаттиқ навли буғдойдан тайёрланади, шунинг учун бизникилар уни сотиб олишади. Бизнинг ун эса унча қаттиқ бўлмаган буғдойдан тайёрланади», — деди мутахассис.\nҚадирбаев талқинича, уннинг қимматлаши нон асосий истеъмол маҳсулоти ҳисобланувчи кам таъминанганларга моддий зарар етказиши мумкин.\nМуаллифлар: Арзыгуль Кенжеакунова, Шахида Дюшеева, Екатерина Беляева\nАввалги мақолаҚирғизистон ва Ўзбекистон чегарачилар ўртасидаги отишмада бир бирини айблаяпти\nНавбатдаги мақолаТранспорт экс вазири давлатга 250 млн сом зарар етказганликда айбланяпти


Алексей Навальний касалхонада ҳушсиз қолмоқда\nРоссиянинг энг таниқли мухолифатчиси, Коррупцияга қарши жамғарма (ФБК) раҳбари Алексей Навальний беҳуш ҳолатда Омск шаҳар касалхонасига ëтқизилди.\nОзодлик маълумотига кўра, Алексей Навальний ҳозирда реанимациянинг токсикологик бўлимида қолмоқда. Врачлар сунъий нафас олиш аппаратига уланган Навальний аҳволининг оғир эканини айтмоқда.\nСафдошлари ва гувоҳларга кўра¸ 20 август куни эрталаб Россиянинг Томскдан Москвага учаëтган пайтда Навальнийнинг аҳволи тўсатдан ёмонлашган ва самолëт Омск аэропортига фавқулодда қўнишга мажбур бўлган.\nКоррупцияга қарши жамғарма (ФБК) матбуот котиби Кира Ярмишнинг хабар қилишича, чақиртирилган врачлар Навальний заҳарланганини билдирган. Кира Ярмиш Навальний эрталабдан бир стакан чойдан бошқа ҳеч нарса тановул қилмагани ва айнан “чойга нимадир қўшиб беришгани”ни тахмин қилмоқда.\n"Тайга.инфо" нашрининг ëзишича¸ бундан аввал Навальний бир неча кун Сибирда бўлган ва афтидан коррупцияни фош қилишга қаратилган навбатдаги суриштирувига маълумот тўплаган. Аввалига Новосибирск шаҳрида волонтёрлар билан учрашган Навальний¸ сўнгра Томскка келган.\nБу Россия мухолифати етакчисининг биринчи марта заҳарланиши эмас.\n2019 йилнинг июль оийда Алексей Навальний Москванинг 1-сонли махсус приёмнигидан заҳарланиш аломатлари билан госпитализация қилинган эди. Ўшанда врач ва терговчилар Алексей Навальний қонида ҳеч қандай заҳарли модда аниқланмагани, унинг аллергия хуружига учраганини билдирган эди.\nНавальнийнинг ўзи кейинроқ журналистларга берган интервьюсида аллергияси йўқлиги ва уни заҳарлашмоқчи бўлишганини билдирди.\nБу заҳарланиш ҳодисаси бўйича Тергов қўмитасига топширилган ариза натижасиз қолганидан сўнг Навальний¸ бунинг ўзига қарши суиқасд уриниши бўлганини билдирган эди.


Хитой компанияси Ўзбекистонда электромобиллар ишлаб чиқармоқчи - 09.06.2018, Sputnik Ўзбекистон\nХитой компанияси Ўзбекистонда электромобиллар ишлаб чиқармоқчи\nБиринчи босқичда 15-20 млн. АҚШ доллари миқдорида инвестиция киритиш ва 100–150 та иш ўринлари ташкил қилиш мўлжалланмоқда. Сўнгра бир йилда мингта йирик... 09.06.2018, Sputnik Ўзбекистон\n© Sputnik / Евгений Биятов / Фотобанкка ўтишЗарядка аккумуляторов электромобиля.\nБиринчи босқичда 15-20 млн. АҚШ доллари миқдорида инвестиция киритиш ва 100–150 та иш ўринлари ташкил қилиш мўлжалланмоқда. Сўнгра бир йилда мингта йирик узелли электромобиллар (Шевроле Спарк ва Нексияга ўхшаш) йиғиш мумкин бўлади.\nТОШКЕНТ, 9 июн — Sputnik. Хитойнинг Changan Automobile Group компанияси Ўзбекистонда электромобиллар йиғиш цехини қуриш ниятида. Бу ҳақда Инновацион ривожланиш вазирлиги матбуот хизмати хабар берди.\nУшбу компания вакиллари Инновацион ривожланиш вазирлигида учрашув ўтказдилар ва Фарғона водийсида жойлашиши мумкин бўлган электромобиллар йиғиш цехини қуриш ниятлари борлигини маълум қилдилар.\nИнновация вазири ўринбосари Отабек Назиров мазкур лойиҳа амалга оширилишини жадаллаштириш учун бор имкониятларни ишга солишга, тегишли ташкилотлар ва давлат органлари билан мулоқотга амалий ёрдам бериб, қўллаб-қувватлашга тайёр эканини билдирди.\nТомонлар тез кунларда ҳамкорлик тўғрисидаги меморандумни имзолашга келишиб олишди.\nИккинчи босқичда эса республикадаги мавжуд корхоналарнинг қувватини жалб этган ҳолда ишлаб чиқариш маҳаллийлаштирилади ҳамда тўғридан-тўғри ва қўшимча иш ўринлари сони ошишига эришилади.\nChangan Automobile Group Co Ltd энг кўп автомобил ишлаб чиқарувчи Хитой автомобиль компанияларининг “катта тўртлиги”га киради. Автокомпаниянинг Ford Motor, Suzuki Motor, Mazda Motor ва PSA Peugeot Citroen каби йирик концернлар билан қўшма корхоналари мавжуд.


Юнус алайҳиссаломнинг дуолари — XUTBA.UZ\n13 11 2019 - 2:06 / - Мақола\nАмалга келсак, биз Холиқ таолонинг нидосига «лаббай» деб ижобат қиламиз. Ўқиймиз, борлиқ, табиат ва нафс сирларини ўрганамиз. Ана шунда илмий йўл ҳақида ўйлаймиз. Ўша илмий йўл орқали ўз нафсимизни ривожлантирамиз, ўстирамиз. Натижада, амалларимиз Аллоҳ учун, Аллоҳ буюргани учун бўлади. Ана ўшанда, Аллоҳ хоҳласа, дуо ижобат бўлади.


Афғонистонда «Толибон» бир кунда 13 та туман устидан ўз назоратини ўрнатди — Sof.uz\nАфғонистонда «Толибон» бир кунда 13 та туман устидан ўз назоратини ўрнатди\n5.07 07:37 344 Жаҳон\n«Толибон» ҳаракати жангарилари сўнгги 24 соат ичида Афғонистоннинг 13 та туманини ўз назорати остига олди. Бу ҳақда Покистон ОАВларига таяниб «Интерфакс» хабар бермоқда.\nБу «Толибон» томонидан бундай қисқа вақт ичида қўлга олинган энг кўп сонли туманлардир.\nХусусан, «Толибон» аъзолари Бадахшон вилоятидаги тўққизта, Тоҳар вилоятидаги иккита, Пактиядаги битта ҳамда Қандаҳор вилоятидаги яна битта туман устидан назорат ўрнатди.\nОАВ маълумотларига кўра, айни пайтда «Толибон» мамлакатдаги 370 та туманнинг 110 тасини назорат қилмоқда.\nЎз навбатида, Афғонистон Мудофаа вазирлиги маълум қилишича, ўтган бир кеча-кундузда мамлакатнинг тўққизта вилоятида олиб борилган жанглар чоғида 224 нафар «Толибон» жангариси йўқ қилинган. Вазирлик улар томонидан қўлга олинган ҳудудларни қайтариб олишга ваъда берди.\nАҚШ ва унинг иттифоқдошлари ўз қўшинларини Афғонистондан 2021 йилнинг 11 сентябрига қадар олиб чиқиб кетиши керак. Аввалроқ Америка ҳарбий хизматчилари Баграм авиабазасини тарк этган эди. АҚШнинг баъзи шериклари аллақачон ўз қўшинларини Афғонистондан чиқариб кетган.\nҚўшинларнинг чиқариб кетилиши Афғонистонда «Толибон» ҳаракати исёнчилари фаоллашган бир пайтда амалга оширилмоқда. Май ойидан буён улар катта кўламли ҳужум операциясини амалга ошириб, кўпинча ҳукумат кучларини сиқиб чиқармоқда.


Жаҳон 1092 02.04.2019 13:17:53\nАҚШ Конгресси Вакиллар палатасининг демократлари миграция қоонун лойиҳасини илшгари суришмоқда. Агар у қабул қилинса, 2 млн.дан ортиқ ноқонуний муҳожир АҚШ фуқаролигини олиш учун ариза топшира олади.\nУшбу меъёр қабул қилинса, АҚШда муваққат муҳофаза мақомига (TPS) эга бўлган шахсларгагина жорий этилади, деб ёзади ForumDaily. The Dream and Promise Act деб номланган лойиҳа Қўшма Штатларга болалари воситасида кириб келган ва депортация қилинишидан TPS мақоми тўхтатиб турадиган шахсларга грин-кард олиш имконини беради.\nВакиллар палатаси спикери Нэнси Пелоси қонун лойиҳаси хусусида эълон қилар экан, 1986 йили муҳожирлар учун амнистия ҳужжатини имзолаган президент Рональд Рейганни ёдга олган. Пелосига кўра, узоқ йиллар давомида АҚШда яшаган муҳожирларга фуқаролик бериш муҳим масаладир.\nҲужжат қабул қилинса, фуқаролик “орзуси”даги шахслар 10 йиллик грин-картага умид қилишлари мумкин. Бунинг учун, улар АҚШга 17 ёки ундан кичик ёшда кириб келган ва камида 4 йилдан буён истиқомат қилаётган бўлишлари керак. Улар коллежда камида 2 йил таълим олишгач, ўрта мактабни тамомлашса, ҳарбий хизматни ўташса ёхуд АҚШда 3 йил ишлаганларидан сўнг, ҳужжат топшира олади.\nОзодликдан маҳрум қилинган, бир йилдан кўп озодликдан маҳрум этишга сабаб бўлувчи жиноятлар содир этган, 90 кундан ортиқ муддатга озодликдан маҳрум этишга олиб келадиган учта ёки ундан кўп жиноятни содир этган муҳожирлар бу ҳуқуқдан фойдалана олмайди.\nТаъкидлаш ўринлики, гарчи Вакиллар палатаси демократлар назоратида бўлса-да, аксарияти республикачилар бўлган Сенатда қаршиликка учраши мумкин. Бундан ташқари, 2020 йилги президентлик сайловларидан аввал президент Трамп ҳам осонликча рози бўлмаслиги аниқ.\nАҚШ иммиграция Грин Карта\nЯна бир хорижий инвестор нимадан норози?\nАмерикалик аёл ўз уйида ўнлаб муҳожирларни мажбурий сақлаган\nАҚШда болалар хавфсизлигини таъминлаш – биринчи вазифа\nДональд Трамп қарори билан АҚШ аҳолиси рўйхатдан ўтказилади


Қатар термаси биз учун қанчалик хавфли?\n28 март, 2017, 10:27\nХабарингиз бор, 28 март куни Ўзбекистон миллий терма жамоаси Тошкентда ЖЧ-2018 3-саралаш босқичидан ўрин олган Қатарга қарши баҳсда майдонга тушади. Мазкур беллашув вакилларимиз учун катта аҳамиятга эга. Шунинг учун биз бўлажак ўйин олдидан Қатарнинг кучли ва кучсиз, қандай салоҳиятга эга эканлиги борасида маълумотларни сизларга тақдим этамиз.\nҚатар терма жамоаси айни пайтда 4 очко билан турнир жадвалининг энг сўнгги поғонасида бормоқда. Шундай экан бўлажак учрашувда улар бизга етарлича қаршилик кўрсатишлари аниқ.\nҚатар Ўзбекистон билан бўлган охирги 5 ўйинда фақатгина бир марта ғалаба қозонган. Ўша битта ғалаба ўртоқлик ўйинига тўғри келади. Қолган расмий 4 баҳсда вакилларимиз рақибини мағлубиятга учратишган. Қолаверса, ушбу босқичнинг биринчи беллашувида Самвел Бабаян шогирдлари Қатардан 1:0 ҳисобида устун келишган. Ўзаро ўйинлар тўпурарлари ҳисобланган Баҳодир Насимов ва Ҳалфан Иброҳим ҳар икки терма жамоа таркибига киритилмаган. Қолаверса, Қатар ўз майдонида ўтказган сўнгги 5 учрашувда фақатгина бир марта Россия терма жамоасини ўртоқлик ўйинида таслим қилган холос. Ўзбекистонга қарши охирги 5 баҳсда бирор марта ҳам ғалаба қозонгани йўқ.\nҚатар таркибига эътибор қаратадиган бўлсак, 29 футболчидан фақатгина 2таси хорижда тўп тепади. Қолган ўйинчилар Қатар чемпионатида фаолият олиб боришади. Аммо шуни айтиб ўтиш мумкинки, чет-элда ўйнайдиган 2 футболчидан бири ҳисобланган Акрам Афиф Испаниянинг “Спортинг Хихон” клуби вакили ҳисобланади. Унинг истеъдоди борасида кўпчилик тасуроотга эга деб ўйлаймиз. Чунки ҳали 21 ёшга тўлмаган ҳужумчи Ла Лигада 7 ўйин ўтказишга улгурди. Яна бир легионери Фаҳад Афиф Бельгиянинг “КАС Юпен” жамоаси шарафини ҳимоя қилади. Шунингдек рақибимиз таркибида Қатар фуқаролигини олган 4 та хорижлик футболчилар тўп тепишади. Улар Педро Мигель, Луис Мартин, Родриго Табата ва Себастьян Сориа. Гарчи 3 футболчи биз ўйлаган даражада кучли бўлмасада, Себастьян Сориа ҳимоячиларимизга ташвиш туғдира олади. Аммо унинг айни пайтдаги ёшини эътиборга оладиган бўлсак, Сориянинг олдинги салоҳияти бироз пасайганлигини кўришимиз мумкин.\nҚатар терма жамоаси 23 март куни гуруҳимиздаги Эрон билан ўйинда ўз майдонида 1:0 ҳисобида имкониятни бой бериб қўйди. Қолаверса, мазкур беллашувда мезбонларнинг асосий ҳимоячиларидан бири ҳисобланган Буалем Хухи сариқ карточга олди. Бу эса Хухини Ўзбекистон билан ўйинда майдонга тушмаслигига сабаб бўлади. Шуни ҳам айтиб ўтиш мумкинки, ушбу ҳимоячи биринчи огоҳлантирилишини айнан Ўзбекистонга қарши учрашувда олганди. Ўз навбатида, вакилларимиздан Ислом Тўхтахўжаев ҳам карточкалари сони кўпайганлиги учун 28 март кунги баҳсни ўтказиб юборади.\nТошкентда бўладиган баҳсда Қатар футбол ассоциацияси президенти Шайх Ҳамад ташриф буюриши кўзда тутилган. У “Бунёдкор” стадионидаги ўйинни тўғридан-тўғри кузатиб боради. ЖЧ-2014 саралашидан ўрин олган Тошкентдаги сўнгги беллашувни ҳам Қатар расмийлари “Бунёдкор” ўйингоҳидан томоша қилишганди. Ўшанда Ўзбекистон миллий терма жамоаси 5:1 ҳисобида ғалаба қозонган. Аммо...\nШуни айтиб ўтишимиз ўринлики, Ўзбекистон – Қатар қарама-қаршилигида вакилларимиз мезбонлик қилган ўйинларда бирор марта ҳам мағлубиятга учрамаганмиз. Бўлажак учрашувда ҳам Самвел Бабаян шогирдлари ушбу анъанани давом эттириб ўз имкониятларини бироз бўлсада, яхшилаб олишларига умид қилиб қоламиз.


“Назарбек” сиҳатгоҳи: ҲАМ ДАВОЛАНАСИЗ, ҲАМ ДАМ ОЛАСИЗ!\nБугунги кунда “Ўзбекистон темир йўлчилари” АЖда ишловчиларнинг умумий сони 73 минг нафардан иборат. Ўзбекистон темирйўлчилари ва транспорт қурувчилари касаба уюшмаси Республика Кенгаши томонидан ...\nЎзбекистон темирйўлчилари ва транспорт қурувчилари касаба уюшмаси Республика Кенгашининг 2016 йил 26 апрелдаги “Йилнинг энг фаол ёш мутахассиси” танловини ўтказиш тўғрисидаги раёсат қарорига кўра, ...\nМеҳнат муҳофазасини янада кучайтиришга бағишланди\nКуни кеча “Ўзбекистон темир йўллари” акциядорлик жамияти мажлислар залида корхоналарда меҳнат мухофазасини янада кучайтириш масаласига бағишланган раёсат мажлиси бўлиб ўтди. ...\nАйни кунларда “Тошкент” МТУга қарашли “Қибрай” оромгоҳида болажонлар 3-мавсумда дам олишмоқда. Бу ерда улар учун барча шарт-шароитлар яратилган. Шинам турар жойлар, дам олиш ва овқатланиш масканлари, ...


Яширмайман: -Бир-иккитасидан бошка колгани:\n- хожатхонада утириб укиётганлар, узингизни:\nБЕЗ ЗВУК га куйишни унутманг!!! Куймасангиз хам майлига: шунчаки... айтдим-куйдимда...\nБир киши ўрмонда адашиб қолибди ва бақира бошлабди. Бир пайт елкасига кимдир қўлини қўйибди. Қараса айиқ!\n— Нимага бақиряпсан, одам?\n— Кимдир эшитадими дедим.\n— Мана, мен эшитдим. Бундан сенга фойда бўлдими?\nBir otaxon do’konga kirib\n- Onang qancha?\n- Yana onang aynigan bo’lsa\n- Qanaqa otaxonsiz,\n- Men ona sariyogni aytyapman.\n- Ha… 3000 sum\n- Sut o’zingnikimi?\n- Yoq, menga sigirniki kerak edi…\nЎрмон шоҳи шер ҳамма ҳайвонларни йиғиб:\n— Ҳеч қандай егулик қолмагани сабаб, орамизда энг кичкина жониворни еймиз, - деса, қуён дарров ўрнидан туриб:\n— Ким шерга тегса, ўшани даб-даласини чиқараман, - дермиш.\nБир йигит шошилиб ҳожатхонага кирса, ёнидаги хонадан овоз эшитилибди:\n— (ҳайрон бўлиб) Яхши — дебди\n— Нима қилаяпсан\n— Ҳожатхонада ўтирибман!\n— (паст овозда) Кейинроқ телефон қиламан...бир аҳмоқ мен билан гаплашябти\nҚассоб қоронғу кўчада ишдан қайтарди. Қаердандир безори пайдо бўлди-да, йўлини тўсди.\n— Пул борми?\nҚассоб секин сумкадан болта чиқариб сўради:\n— Пулни нима қиласан?\nБезори бош эгиб деди:\n— Майдалатмоқчи эдим-да ака.\nЙўл патрул хизмати машинаси ресторан ёнида навбатчилик қилмоқда. Ресторандан учта киши маст ҳолатда чиқиб келиб, ҳар бири ўзларини машинаси ўтиришади. Бир пайт қараса, орасида битта маст эркак умуман оёқда тура олмайдиган аҳволда рульга ўтириб, ҳайдаб кетибди.\nТишни яхши сақлаш учун аёлларга бепул маслаҳат:\n1. Кунига 2 марта тозалаш!\n2. Йилда 2 марта стоматологга бориш!\n3. Эрга асло гап қайтармаслик!\n— Ҳафта бошидан янги ҳаёт бошламоқчимиз. Мен озишни бошлайман, аданг чекишни ташлайди. Сен нима қилмоқчисан?\n— Мен ўқишни ташламокчиман!\nЧиройли, кийимлари узига ярашган, рамаси 90-60-90 улчамга эга, худаям кетворган 4 киз зор-интизор кутишмокда:\n5-кизнинг хожатхонадан чикишини...\nТфу бляд - порталга ёзишнинг илк куриниши...\nИкки киз, бир кишилик аёллар хожатхонаси ёнида, анчадан буён жанжаллашмда:\n-Биринчи мен кираман!!\n-Мен биринчи пулини берганман!!!\n-Лекин мен биринчи келдим!!!\nШу пайт хожатхона эшиги очилиб, унинг ичидан бир киз ва ортидан бир йигит чикиб:\n-Латапат, Шарапат мен чарчадим! Сизлар билан эртага СУХБАТЛАШАМИЗ -дебди...\nТфу бляд - бу ажиб дунё...\nМда... Жаҳон чемпинати саралашининг сўнгги босқични яна-да яхшироқ ўтказишни ният қилган Самвел Бабаяннинг боши қотибди. Нима қилса экан? Ниҳоят ечим топибди, бориб, Луис Энрикедан маслаҳат сўрайди. Ахир айнан шу Луис Энрике охирги йилларда жуда кўп совринларни ютиб олди. Бежизга эмасдир? Бу фикр терма жамоалар марказига ҳам ёқиб тушибди ва зудлик билан Бабаянни Испанияга жўнатиб юборишибди.\n— Луис, ука, сенга қойил. Ўйинларингни кўриб, жуда завқ оламан.\n— Тўғриси, менинг жамоам ҳам «Барселона»дек ўйнашини орзу қиламан. Маслаҳат берсанг-чи, нима қилсам, худди сизлардақа ўйнай оламиз?\n— Буни йўли осон, — дебди Луис Энрике.\n— Асосий таркибга ўйинчи\n• Super latifalarShunchaki\n← shunchaki latifa admin chiqaringKuling yoki jilmaying →\nAssalomu Aleykum sayt foydalanuvchilari va moderatorlari yana kulgu ulashishdan Mamnun Holda Latifalarni boshlasak.. ----Dadasi. extiroslarimni avjga chiqaruvchi biror narsa aytib berin


Ҳуқуқий маслаҳатхона: Қутидаги шарбатларга қонуний назорат борми? | "Адолат" СДП\nҲуқуқий маслаҳатхона: Қутидаги шарбатларга қонуний назорат борми?\n2020 йил 4 март куни “Мева ва сабзовотлардан олинган шарбат маҳсулотларининг хавфсизлиги тўғрисидаги умумий техник регламентни тасдиқлаш ҳақида” Ўзбекистон Республикаси Вазирлар Маҳкамасининг қарори қабул қилинди.\nШарбат, морс, қуйқа...\nШарбат – ачитилмаган, аммо ачиши мумкин бўлган сифатли, тегишли даражада пишган, янги мева, сабзовотлар ва резавор меваларга жисмоний таъсир кўрсатиш йўли билан олинган суюқлик.\nМорс – резавор меваларга механик ишлов бериш йўли билан уларга ичимлик суви, шакар, шакар моддалари, асал қўшиш орқали олинган шарбат ва (ёки) пюредан тайёрланган суюқ озиқ-овқат маҳсулоти.\nМева (сабзовот) қуйқаси – меваларга (сабзовотларга) ишлов бериш вақтида уларнинг бузилган тўқималаридаги эримайдиган муаллақ заррачалардан иборат аралашма.\nБолалар учун шарбатларга алоҳида талаблар\nБолалар озуқа маҳсулотлари учун шарбат маҳсулотлари – кичик ёшдаги (3 ёшгача), мактабгача ёшдаги (3 ёшдан 6 ёшгача) ва мактаб ёшидаги (6 ва ундан юқори) болалар озуқаси учун мўлжалланган ва тегишли ёш гуруҳидаги болалар организмининг физиологик эҳтиёжларига жавоб берувчи шарбат маҳсулоти.\nКичик ёшдаги болалар учун шарбат махсулотларига хушбўй хид берувчилар, ранг берувчи моддалар, консервантлар ва ранг берувчи экстрактларни қўшишга йўл қўйилмайди. Улар учун шарбат махсулотлари 0,35 литрдан кўп бўлмаган қадоқларда муомалага киритилиши лозим.\nКичкинтойлар учун шарбат маҳсулотларини ишлаб чиқаришда фақат сут, вино, олма кислоталарининг ва улар тузларининг табиий изомерларини қўллаш мумкин.\nҲаётининг биринчи йилидаги болалар учун шарбат маҳсулотларининг истеъмол қадоғида боланинг ёши (ойлар билан) кўрсатилади, шу ёшдан бошлаб мазкур маҳсулотлар болалар рационига киритиш тавсия этилади. Тўрт ойдан кичик боланинг ёшини кўрсатишга йўл қўйилмайди.\nХид берувчилар ишлатилмайди\nБошоқли ўсимликлар, дуккакли ўсимликлар, ёнғоқлар экстрактлари ва бошқа экстрактлар озиқ-овқат ва биологик фаол моддалар манбаи бўлиши мумкин.\nШарбатлар, нектарлар, пюреларни ишлаб чиқаришда хушбўй хид берувчиларни ишлатиш тақиқланади.\nОш тузининг миқдори, агар болалар учун мўлжаланган сабзовотлардан тайёрланган шарбат маҳсулотларига қўшилса, қуйидаги миқдорда бўлиши керак:\nКўпи билан 0,4 фоиз – ёш болалар учун, 12 ойдан ошган болалар учун мўлжалланган томат шарбати бундан мустасно;\nКўпи билан 0,6 фоиз – 12 ойдан ошган болалар учун мўлжалланган томат шарбати учун;\nКўпи билан 0,6 фоиз – мактабгача ва мактаб ёшидаги болалар учун.\nҚуйқалими ёки тиндирилган?\nТамни бир хиллаштириш мақсадида шарбатларга шакар, шакар моддалар, уларнинг эритмалари ёки сиропларини тайёр маҳсулот оғирлигининг 1,5 фоиздан кўп бўлмаган миқдорда қўшиш мумкин. Бу шарбатнинг эрийдиган қуруқ моддалари ўрнини босиш мақсадида амалга оширилиши мумкин эмас. Тўғридан-тўғри сиқилган шарбатларга шакар ва шакар моддалар сиропини эрийдиган қуруқ моддалар ўрнини босиш мақсадида қўшишга йўл қўйилмайди.\nШарбатлар ва мева-сабзовот нектарларининг истеъмол пакетларига тайёр маҳсулот таркибида тегишли қуйқанинг ҳажми улуши камида 8 фоиз бўлса ёки бундай маҳсулот таркибида цитрус мевали ҳужайралар бўлса, “қуйқа билан” ёзуви жойлаштирилади.\n“Тиндирилган” ёзуви чўкманинг масса улуши 0,3 фоиздан ошмаган тақдирда жойлаштирилади.\nШарбат маҳсулотларини ишлаб чиқаришда аскорбин кислотасидан фойдаланиш тўғрисидаги маълумотлар, агар тайёр маҳсулотдаги аскорбин кислотасининг қолдиқ миқдори унинг табиий даражасидан ошмаса, бундай маҳсулотларнинг таркиби тўғрисидаги маълумотларда кўрсатилмайди.\nАскорбин кислотасини антиоксидант сифатида қўллаш шарбат маҳсулотининг истеъмол қадоғига “С витамини билан” ёзувини жойлаштириш учун асос ҳисобланмайди.\nШакар, шакарлар ёки уларнинг аралашмалари қўшилган шарбатларнинг номлари “шакар билан” ёки “шакарлар билан” сўзлари ила тўлдирилиши лозим.\nАгар там берувчилар мева-сабзовот нектарини ёки мева-сабзовот шарбатли ичимлик ишлаб чиқаришда ишлатилса, “там берувчи билан” ёки “там берувчилар билан” сўзлари қўшилиши керак.\nОзиқ-овқат маҳсулотларининг таркиби кўрстилгандан сўнг бевосита “таркибида там берувчи (там берувчилар) мавжуд. Ҳаддан зиёд истеъмол қилинганида кучсизлантирувчи таъсир кўрсатиши мумкин” сўзлари қўшилиши керак.\nОлма шарбати – ичакларни токсин ва хилтлардан тозалайди, буйрак фаолияти ва тери ҳолати учун фойдали. Терининг таранглиги ва қайишқоқлигини оширади. Қондаги холестерин миқдорини туширади.\nАпельсин шарбати – озишни истаганлар учун энг яхши танлов. У ёғларни эритади, мия фаолиятини яхшилайди, инсульт ва инфарктнинг олдини олади.\nУзум шарбати – жигар ва буйрак фаолияти учун фойдали. Бу икки аъзони ҳам тозалайди.\nЎрик шарбати – тетиклик бағишлайди, юракка қувват беради, иммунитетни кўтаради.\nСабзи шарбати – кўз нурини оширади, онкологик хасталиклардан ҳимоялайди, қондаги гемоглобин миқдорини оширади.\nКаром шарбати – тиш, соч, тирноқларни мустаҳкамлайди, неврозни даволайди.\nЛавлаги шарбати – калий, магний, темирга бой, бир қанча касалликлар - анемиядан саратонгача профилактика қилади.\n*Табиий шарбатлар назарда тутилмоқда


Ижтимоий тармоқ фойдаланувчилари 89 ёшли музқаймоқчи учун 300 минг доллар йиғишга муваффақ бўлишди\n17:05 / 14.09.2016\nFacebook тармоғида оиласининг ночор молиявий аҳволи туфайли ишлашга мажбур бўлган 89 ёшли музқаймоқчининг суратлари тарқалганидан кейин ижтимоий тармоқ фойдаланувчилари у учун краудфандинг сайти орқали 300 минг доллардан ортиқ пул йиғишди. BuzzFeed бу ҳақида маълум қилди.\nСентябрнинг бошида Чикагода истиқомат қилувчи Жоэл Сервантес Масиас ўзининг фейсбукдаги саҳифасида шаҳар кўчаларида аравада музқаймоқ сотиб юрган қариянинг сурати билан бўлишди. Муаллифнинг сўзларига кўра, йўловчилар музқаймоқчига ҳеч қандай эътибор қаратишмаган ва бу "унинг кўнглини вайрон қилган".\n"Бу ёшда нафақага чиқиб, дам олиш ўрнига тер тўкиб ишлаётган кишига қарай олмадим. Мен ундан 20 пачка музқаймоқ харид қилдим, 50 доллар бердим ва дуо қилиб, кетдим".\nЖоэл Сервантес Масиас\nУшбу сурат ижтимоий тармоқ фойдаланувчиларининг диққатини тортди. Пост чиққанидан бир кун ўтиб, Масиас GoFundMe деб номланган краудфандинг кампаниясини йўлга қўйди. У музқаймоқчининг дам олиш кунлари мазмунли ўтишини таъминлаш мақсадида 3 минг доллар йиғишни мўлжаллаган эди.\nҒоя Масиас ўйлагандан-да муваффақиятли чиқди ва тўрт кун ичида тармоқ фойдаланувчилари музқаймоқчи учун 300 минг доллар йиғишди.\nиш кампания музқаймоқчи пул йиғиш\nКеракли эшикни тақиллатишдан уялманг ҳам, қўрқманг ҳам – у бир куни, албатта, очилади\nБайрам ва таътиллардан кейин ишга қайтишга қийналмаслик учун қандай дам олиш керак?\nИшдан бўшатиш таомили: иш берувчи нималарни билиши керак?\nАхборот технологиялари вазирлиги ишга таклиф этмоқда


Канте: Қолганлар ҳам кучайди, энди қийин бўлади\n7 август, 2017, 21:44\nЛондоннинг “Челси” клуби ярим ҳимоячиси Н’Голо Канте Англия Суперкубогидан сўнг учрашув борасидаги фикрлари ва мавсум олдидан ўз фикрлари билан ўртоқлашди.\n“Биз яхши ўйнадик деб ўйлайман. Биз ҳисобни очдик ва ғалабага яқин эдик. Педро четлатилганидан сўнг биз қийналдик. Оқибатда рақиблар гўлиб чиқишди. Аслида иш пеналтилар сериясига етиб бормаслиги мумкин эди.\nБу мавсум “Челси”га қийин бўлади. Боиси, қолган жамоалар ҳам ўз таркибларини кучайтиришди ва мақсадлари жиддий. Янаги ҳафта мавсум бошланади ва биз “Бёрнли” билан баҳсга тайёр бўлишимиз керак”, – деб айтиб ўтди франциялик футболчи.


Муҳожирнинг ҳайити - BBC News O'zbek\nБугун Рамазон ҳайити...\nРостов шаҳри ва яқин минтақалардаги меҳнат муҳожирлари бугун эрта тонгдан шаҳардаги масжидга йўл олишди.\nБир неча йиллардан бери Рамазон ёз ойларига тўғри келгани учун ҳам, аксарият Ҳайитларни ҳижратда нишонлашга мажбур бўлишмоқда.\nШундай бўлса ҳам, бу кун - хурсандчилик қиладиган кун.\nБу кун- мардикорлик жандасини озгина фурсатга бўлса-да, байрамона либосларга алмаштириладиган кун.\nБу кун- ҳар бир муҳожир мардикор билиб-билмай ўзларининг бухорийлар, термизийлар авлодлари эканликлари билан фахрланадиган кун.\nЭрталаб Москва вақти билан соат 8:00 да ўқилиши кутилаётган ҳайит намозини адо этиш учун шошилаётган бу инсонлар орасида бир ой давомида рўзадор ҳолатида ғишт терганлари, рўзадор ҳолатида тупроқ қазиб, лой қорганлари, сувоқчилик, жазирама иссиқда далаларда қора терга ботиб деҳқончилик қилганлари, қўллари қўлларига тегмай меҳнат қилсалар-да, Оллоҳга қулчилик қилишни-да унутмаганлари бор.\nСаҳарлик, ифторликка ҳар доим иссиқ овқат қилиб ейишга фурсатлари бўлмаса ҳам, уззуккун чанқоқлик, очлик, оғир меҳнат машаққатларига бардош бериб, рўза тутишни тарк этмаган чин муслимлар бор улар орасида.\nМасжид ҳовлисига жамланган мусулмонлар намоздан аввал масжид имоми Наил ибн Жаъфар нинг амри-маъруф, насиҳатларини тинглашди.\nМаъруза асосан ислом динининг тенглик дини эканлиги, Оллоҳ наздида бандасининг қадри унинг миллати, ирқи, бой-камбағаллиги, шоҳ ёки гадолиги билан ўлчанмаслиги, мусулмон фақат ўзининг тақвоси билангина мукаррам бўлишлиги хусусида борди. Қуръони карим оятлари ва Пайғамбаримиз (с. а. в) ҳадисларидан далиллар келтирилди. Соат миллари саккизни кўрсатган вақтда Яратганга ҳамд ва такбирлар айтилиб ҳайит намози адо этилди.\nНамоздан кейин бозор расталарни айланиб, ширинликлар, совға-саломлар харид қилишди.\nҲамютларимиз очган, ҳалол таомлар пишириб сотадиган ошхоналар гавжум бўлди.\nДўст-ёрлар бир-бирларини ҳайит байрами билан қутлашди, миллий таомлар билан меҳмон қилишди.\n“Уйни роса соғинган эдим, бир ватанга бориб келгандай бўлдим”, дейди муҳожирлардан бири.\nҲам ҳайит ва ҳам дам олиш кунида рўзғор ташвиши, тирикчилик машаққатларини унутишди.\nЭртага эса яна қурилишлар,дала-туз, омборхоналар ва кўча-куйларни тозалаш ишлари бошланади.\nАммо бугун Ҳайит!..


Россиянинг Челябинск вилояти, Коркин шаҳар округи собиқ прокурори Алексей Шербинин ўз лавозимини суистеъмол қилганликда, тўрт нафар Ўзбекистон фуқаросини қонунга хилоф равишда ҳибсда ушлаганликда ва фуқаролик паспортларини ўғирлаганликда айбдор деб топилиб, 2 ярим йилга шартли равишда озодликдан маҳрум этилди.\nБасира Худди шундай жазога терговчи Валерий Шайхуллин ҳам тортилди.Уч нафар милиция сержанти Виктор Шчекатуров, Константин Москалёв, Максим Глебецлар эса шартли равишда бир йил озодликдан маҳрум этилди.Мазкур хабарни Челябинск вилояти давлат телерадикомпанияси ўзининг “Янгиликлар” дастурида тарқатди.\n“Алексей Шербинин(суратда) мансабини суиистеъмол қилганликда, қонунга хилоф равишда фуқароларни ҳибсда ушлаб турганликда, уларнинг паспортларини олиб қўйганликда айбдор, деб топилди. Прокуратура ва милициянинг мансабдорлари, шунингдек, 4 нафар Ўзбекистон фуқаросини асоссиз ҳибсга олгани, уларни тергов изоляторида асоссиз 30 сутка ушлаб тургани учун жазога тортилди”, - дея хабар беради ўз дастурида Челябинск вилоят телерадиокомпанияси.\nМаълум бўлишича, 2004 йилнинг 23 июнида тўрт нафар Ўзбекистон фуқароси Коркин шаҳар ички ишлар бўлими ходимлари томонидан жиноят содир этганликда гумон қилиниб ҳибсга олинган. Ҳуқуқ тартибот органлари қонун билан белгиланган муддатда уларнинг айбдор ёки айбсиз эканини аниқлай олмаган.\nШунга қарамай, прокурор Алексей Шчербинин ўзбекистонликларни яна 30 сутка қамоқда ушлаб туриш тўғрисида қарор чиқаради. Терговчи Шайхуллин уларнинг фуқаролик паспортларини олиб қўяди.\nПрокурор Шчербининга қарши очилган жиноий иш бўйича олиб борилган тергов давомида шу нарса аниқланганки, дейилади маълумотларда, прокурор ўзбекистонликлардан ўзининг шахсий душманидан ўч олишда бир восита сифатида фойдаланмоқчи бўлган. Улардан иш берувчиларига нисбатан кўрсатмалар ундиришга харакат қилган.\nМаълумотларга кўра, Россияда ўз лавозимини суистеъмол қилиб фуқароларни, жумладан Ўзбекистон фуқароларини турли жиноятларга алоқадор, деб ҳибсга олиш ҳолатлари тез-тез юз бериб туради.Бундай фикрни инсон ҳуқуқлари химоячиси Елена Рябининадан ҳам эшитдик.\n“Россия ҳудудида Россия фуқароси эмас, балки Ўзбекистон фуқароларининг ғайри қонуний ушлаб тургани учун прокурор судланганини биринчи марта эшитиб турибман. Россия фуқароларига нисбатан мансабдор шахслар ўз лавозимини суиистеъмол қилиш холатлари бўйича жавоб бериши мумкин, у ҳам хар доим эмас. Аммо Ўзбекистон фуқароларига нисбатан маҳаллий хуқуқ тартибот органлари ўзларини жазо тортмасликларига ишонишади”, - дейди Елена Рябинина .\nwww.chelyabinsk.ru ахборот агентлиги тарқатган хабарга кўра, “Ўзбеклар иши” номини олган мазкур иш суриштируви давомида Алексей Шчербинин ўзига нисбатан қўзғатилган ишни вилоят прокуратураси олаётган ўч, дея бахоламоқда.\nКоркин шаҳар судининг куни кеча чиқарилган қарорига кўра, собиқ прокурор, терговчи, ва милиция ходимлари 4 нафар Ўзбекистон фуқаросининг ҳар бирига 20 минг Россия рубли тўлаши лозим.


Қадимий урф-одатларимиз сири\nЯнгиликка ўч ва анчайин замонавийликка интилган ёшларимиз негадир кейинги пайтларда ота-боболаримиз, бувиларимизнинг тўй маросимларидаги азалий урф-одатларига шунчаки кўр-кўроналик билан ёндашаётгандек туюлади. Аслида эса бу урф-одатлар тагзамирида миллий қадриятларимиз, ўзлигимиз мужассам. Энг чиройли келин бўлиш ёки кўркам куёв бўлиш билан эртанги кун пойдевори қурилиб қолмайди. Нега дейсизми?..\nТўғри, диний эътиқодлар юзасидан келин келганда олов атрофида айланиши, зардўштийлик маросимлари билан боғлиқ урф-одатлардан бири. Биз тўй саёҳатини от-аравада ўтказинг демаймиз. Аммо тўй куни келиннинг поёндоз босиб остонадан кириши, ҳудудларга хос бўлган ҳолда таъзим қилиши, қайнона ва қайнота қўлидан кўрмана олиши ҳам одатийдек туюлади. Бироқ даҳмаза устига даҳмаза орттириб “учар ҳашаматчилар” томонидан ўйлаб топилаётган урф-одатлардан бирор маъни тополмайсан киши.\nЧимилдиқ – ҳаё остонасига тутилган бахт қўрғонидир. Бувиларимиз азалдан саруполар аввалида ният қилиб аввал чимилдиқ тахлашган. Чимилдиқни кашталар билан безатиб унга яхши ният билан ўғил ва қиз боланинг дўпписи ёки бирор кийимчасини, туморларни осиб қўйишган. Чимилдиқнинг икки тори – ипларига қўш қошиқлар тугишган; бунинг маъниси келажакда шу икки ёшнинг, оиланинг ризқ-насибали бўлишларини тилаш белгисидир. Тумор кўздан асраса, ўғил ва қиз боланинг кийими фарзанд тилаб турган. Чиллали уйда, чиллали жойда тиланган барча орзу ниятлар албатта ижобат бўлади. Қирқ кунда уй тўридан чимилдиқ йиғиб олинишининг маъниси эса янги келин-куёвни ёт назардан асраш билан бирга бад ниятли иримчилар хатлаб ўтолмайдиган чегара вазифасини ҳам бажарган. Аввали Худо асрасин. Бугун на яхши-ёмонни, на дўст-душманни ажратолмайдиган бўлиб қолганимизга ўзимиз ҳам ечим тополмаётгандекмиз. Бундан ташқари чимилдиқ маросимларидан:\n* Келин-куёвларни кўзгу қаратиш; чироқ айлантириш; асал ялатиш; келиннинг этагига бола бериш одатларининг ҳам ўз маъноси бор.\nКелин-куёвнинг бир ойнага қаратилиши бу асли шу дийдор ва шу қиёфага ичилган онт ва қасамдир. Кўз очиб кўрганига хиёнат қилганлиги туфайли бугун қанчадан-қанча оилаларнинг бузилиб кетаётганининг сабаби шу онтнинг бузилганидан. “Чироқ айлантириш”да эса келин янгалар томонидан қуйидаги жумлалар айтилади; “куёв келиндан айлансин, келин куёвдан айлансин...” Бу – узилмас меҳр риштасини ёруғлик билан боғлаш демакдир. Меҳрсиз-оқибатсиз оила бўлармиди, сиз нима дейсиз.\nАсал ялатиш маросими эса, “энди тилингдаги маънисиз, аччиқ гапларни унутгин, ширин тил билан бир-бирингизга боғланинг” деганидир. Ширин тил – жон озиғи, аччиқ тил – бош қозиғи” деб бежиз айтишмаган ахир. Ёшларимиз орасида анчайин “замонавий ўзғирлик ва кўрк” сўкинишлардан ёқангни тишлайсан. Ширин тилнинг, яхши ниятнинг ижобат бўлмас куни бўлмайди.\n* “Ит ириллар”, “Кампир ўлди” одатлари бир қадар қадимий бўлса-да, кекса бувиларимиз “Кампир ўлди”да “...шу келин-куёвлар бизларнинг ёшимизга етиб, қўша қариб юришсин” деб ирим билан ўрин-жойларига юмалаб беришган. Ҳозир қўша қариш деган сўздан худди сийқаси чиққан гапдай бурун жийирадиганлар ҳам топилар балким, аммо буни оиласидан эрта айрилиб ори-номусидан жудо бўлганлар яхши билишади. Эҳ! Қўша қариб яшамоқда маъни кўп.\n* Чилла! Бу – кузнинг ёки қишнинг чилласи эмас. Бу келин-куёвнинг ёмон кўзлардан йироқ бахтли-тахтли яшаб кетиш учун ўзларини, қадамини бироз аямоқ деганидир. Чиллани оёқости қилиб бахтли бўлганлар кам. Ётқараш ёт нигоҳлардан ўзни бироз олиб қочиш, босар-тусарини билмай кечалари сандироқлашдан тийилиш, чиллали уйни нурсиз, чироқсиз янги келинни эгасиз қолдирмаслик аслида унчалик қийин иш эмас. Катта ҳаёт остонасида туриб зинҳор ва зинҳор ўйламай қадам босманг, чилла бу асли ҳимоятдир.\nТўй ҳам қадрият\nБугунгача республикамизнинг асосан Самарқанд, Сурхондарё ва Қашқадарё вилоятларида сақланиб қолган ва урф-бўлиб келаётган “Боқон тутиш”, “Болқон тутиш”, яъни тўй куни ота уйидан олиб чиқиб кетилаётган келиндан совға олиш (баъзан бу одат келин куёвникига кириб келаётган маҳалда ҳам амалга оширилади) одатидир. Баъзан бу одатни қизларини шундай бериб юборишни истамаган хотин-халаж ва ёш болалар ҳам амалга оширишган.\nБунинг асл маъниси эса ўша келин бўлиб кетаётган қизда кўнгли бўлган, қизни ёт элга, ёт манзилга узатишни истамаган гинадор йигитларнинг “қароқчилик”ларидир. Бунда асосан келин олиб чиқиб кетилаётган йўлга арқон тутиб йўл тўсилади. Бу “ўлпон” оддий қўлрўмол, белбоғ ва озроқ пул тарзида тўланади.\nБу бир қарашдан йўлтўсарликка ўхшаб кўринса-да, асл маъниси: қадим қадриятларимизда яхши қизни ётга кўзи қиймаслик. Кичик “тўлов” билан қизнинг қадрини ошириш деганидир. Тилини тишлаб қолган ошиқлар эса ўзидан кўрсин...\nЮзга ун суриш одати\nБундан ташқари республикамизнинг кўпчилик ҳудудларида кекса қуда бувилар, қуда холаларимизни тўй куни қаршилаб остонадан кутиб олган иккинчи қуда томоннинг аёллари келганларнинг юзларига ун суриб, қучоқ очиб кутиб олишади. Бу кутиб олиш; амма-ю, холалар, келин янгаларнинг “сийлов”и бўлса-да, асл маъниси: “қуда бўлиб юзи оқ, юзи ёруғ бўлиб кўришиб юрайлик” деганидир.


Пиоли: «Оғриқли мағлубият. Жамоадан кўпроқ нарса кутгандим»\n«Милан» бош мураббийи Стефано Пиоли А Сериянинг 33-туридан ўрин олган «Лацио»га (0:3) қарши баҳсдан сўнг ўз фикрларини билдириб ўтди.\n«Ҳал қилувчи эпизодларда рақибларимиз кўпроқ муваффақият қозонишди. Биринчи бўлимда яхшироқ ўйнадик ва ҳатто ҳисобни тенглаштиришимиз ҳам мумкин эди. Жамоадан кўпроқ нарса кутгандим, чунки яхшироқ ўйнаш учун барча фазилатлар бор. Аммо иккинчи голдан кейин ҳаммаси қийинлашди.\n«Милан» — кучли жамоа. Бунга тезда муносабат билдиришимиз керак. Оғриқли мағлубият. Тезкор гол ўтказиб юбориб, «Лацио»га энг кучли жиҳати — қарши ҳужумларга имкон бердик.\nМавсумни тўғри нотада якунлаш учун кўпроқ ҳаракат қилишимиз керак. Футболчилар мендек хафа бўлишди, чунки бу муҳим баҳс эди. Ўйинимиз даҳшатли бўлмади, аммо яхшироқ ишлашимиз керак», — дея Пиолининг сўзларини келтиради клуб матбуот хизмати.


Чехия Лиссабон шартномасини имзолади\n28 октябр 2021, Тошкент вақти: 13:19\nЧехия Президенти Вацлав Клаус Европа Иттифоқини ислоҳ қилишга қаратилган Лиссабон шартномасини имзолади.\nЧехия Конституциявий суди шартнмонинг ратификация қилинишига ягона тўсиқ ҳисобланган парламент депутатлари аризасини рад қилди.\nШартноманинг ашаддий танқидчиси бўлган Клаус сешанба куни ўтказилган матбуот анжуманида, суд қароридан норози бўлсада, ҳужжатни имзолаганини маълум қилди.\nЛиссабон шартномаси кучга кириши биланоқ, Чехия Республикаси – Конституциявий суднинг сиёсий фикридан фарқли ўлароқ – суверен давлатлар сирасидан чиқади, - деди Чехия президенти.\nЕвропа Иттифоқи етакчилари Чехия судининг ҳукмини олқишлади.\nЧехия кучга кириши учун Европа Иттифоқининг барча аъзолари маъқуллаши лозим бўлган шартномани имзолашдан бош тортаётган ягона давлат бўлиб қолаётган эди.\nЛиссабон келишуви 27 аъзо давлатдан иборат иттифоқ сиёсий тизими самарасини оширишга қаратилган.\nБу клишувда иттифоқда президент лавозимининг жорий этилиши ҳам кўзда тутилган.\nЕвропа Иттифоқи етакчилари ҳужжатда кўзда тутилган ислоҳотлар жорий йил охиригача бошланишига умид қилмоқда.


Дидье Дрогба МЛС клублари билан музокара олиб бораётганини маълум қилди\n23:40 / 19.07.2015\nДидье Дрогба “Интер”га ўтиши ҳақидаги гапларга изоҳ бериб ўтди.\n“Мен бу хабарлар ҳақида ҳеч нарса билмайман. “Интер” ажойиб клуб, агар улар мен билан боғланишганда, уларнинг таклифини бажонидил эшитган бўлардим. Бироқ мен ҳозир МЛС клублари билан музокаралар олиб бормоқдаман.\nАгар “Интер” менга таклиф билдирса, мен уни албатта кўриб чиқаман. Икарди билан рақобат қилиш мен учун муаммо бўлмайди, исталган жамоада асосий таркиб учун рақобатлашишинг лозим бўлган ўйинчилар бор”, деб айтди ивуарлик футболчи.


Category: Ҳикматлар\t Created: Wednesday, 28 December 2016 17:43\t Written by Анвар Аҳмад\nТайёрагоҳда намоз ўқиётган кишиларни кўрган ғойри мусулмонларнинг фарзандлари намоз ўқиётганларга тақлид қилишмоқда. Севикли пайғамбаримиз Муҳаммад саллаллоҳу алайҳи васаллам:\n«Ҳар бир туғилган бола фитратда туғилади. Ота-онаси уни яҳудий ёки насроний ёхуд мажусий қилади», деб бежиз айтмаганлар».\nИзоҳ: Фитрат – инсоннинг асл, соф табиати. Луғатда «илк яратиш» деган маънони билдиради. Истилоҳда Аллоҳ таоло томонидан яратилган инсонларнинг Исломни қабул қилишга мойил бўлган табиий хилқати «фитрат» дейилади.


Сибирда Россия ва Ўзбекистон спецназ бўлинмаларининг машқлари бошланди - 09.06.2021, Sputnik Ўзбекистон\nСибирда Россия ва Ўзбекистон спецназ бўлинмаларининг машқлари бошланди\nРФ Марказий ҳарбий округи ва Ўзбекистон махсус кучлари бўлинмаларининг қўшма машқлари бошланди. 09.06.2021, Sputnik Ўзбекистон\nТОШКЕНТ, 9 июн — Sputnik. Красноярск ўлкасида РФ Марказий ҳарбий округи ва Ўзбекистон махсус кучлари бўлинмаларининг қўшма машқлари бошланди, деб хабар қилди РИА Новости Марказий ҳарбий округ матбуот хизматига асосан."Махсус мақсадли гуруҳлар қўмондонларига жанговар топшириқни бажариш тўғрисида буйруқ берилди, зобитлар жанговар тайёргарлик вазифаларини бажаришга киришишди", - дейилган хабарда.Машқлар афсонасига кўра, ҳарбийлар шартли жароҳатларганларни эвакуация қилиш, Ғарбий Саян тоғ тизмасининг қийин жойидан ўтишлари керак. Машқлар давомида икки мамлакат разведкачи гуруҳлари тоғли ўрмон маршрутидан ўтадилар, қидирув ва разведка тадбирларини ўтказадилар, шартли қароқчилар гуруҳининг лагерини қўлга олиш машқларини бажаришади. Кейинчалик улар жароҳатланганларга биринчи ёрдам кўрсатиб, уларни эвакуация қиладилар. Шунингдек, ҳарбийлар рақиб жойлашган ҳудудда озиқа излаб топиш машқларини бажаришади.Техник разведка ускуналари ва лазер қурилмаларини қўллашга алоҳида эътибор қаратилади.\nроссия, ҳарбий ҳамкорлик, ҳарбийлар, ўзбекистон\nРФ Марказий ҳарбий округи ва Ўзбекистон махсус кучлари бўлинмаларининг қўшма машқлари бошланди.\nТОШКЕНТ, 9 июн — Sputnik. Красноярск ўлкасида РФ Марказий ҳарбий округи ва Ўзбекистон махсус кучлари бўлинмаларининг қўшма машқлари бошланди, деб хабар қилди РИА Новости Марказий ҳарбий округ матбуот хизматига асосан.\n"Махсус мақсадли гуруҳлар қўмондонларига жанговар топшириқни бажариш тўғрисида буйруқ берилди, зобитлар жанговар тайёргарлик вазифаларини бажаришга киришишди", - дейилган хабарда.\nМашқлар афсонасига кўра, ҳарбийлар шартли жароҳатларганларни эвакуация қилиш, Ғарбий Саян тоғ тизмасининг қийин жойидан ўтишлари керак.\nМашқлар давомида икки мамлакат разведкачи гуруҳлари тоғли ўрмон маршрутидан ўтадилар, қидирув ва разведка тадбирларини ўтказадилар, шартли қароқчилар гуруҳининг лагерини қўлга олиш машқларини бажаришади.\nКейинчалик улар жароҳатланганларга биринчи ёрдам кўрсатиб, уларни эвакуация қиладилар. Шунингдек, ҳарбийлар рақиб жойлашган ҳудудда озиқа излаб топиш машқларини бажаришади.\nТехник разведка ускуналари ва лазер қурилмаларини қўллашга алоҳида эътибор қаратилади.


ЎзА - Музработда 12 та “Yoshlar mehnat guzari” ташкил этилади\n23.07.2018 16:45 Чоп этиш версияси\nМузработда 12 та “Yoshlar mehnat guzari” ташкил этилади\nСурхондарё вилояти Музработ туманида Президентимизнинг 2018 йил 27 июндаги “Yoshlar – kelajagimiz” Давлат дастури тўғрисида”ги фармони ижроси доирасида ташкил этилган ишчи гуруҳ фаолиятини мувофиқлаштирувчи махсус штабнинг кенгайтирилган йиғилиши бўлиб ўтди.\nИшчи гуруҳ аъзолари, маҳалла фуқаролар йиғинлари раислари ва фаоллари иштирок этган йиғилишда маҳаллаларга бириктирилган уйма-уй юрувчи ишчи гуруҳ аъзоларининг ҳудудларда ёшларнинг ижтимоий аҳволи ва муаммоларини ўрганиш борасида қилаётган ишлари атрофлича таҳлил этилди.\nМузработ мазкур фармон ижросини таъминлаш бўйича вилоятда намунали туман, деб эълон қилинган. Шунга мувофиқ, бу борадаги ишларни сифатли ташкил этишга алоҳида эътибор қаратилмоқда.\n– Белгиланган вазифаларни тезкор ва сифатли руёбга чиқариш учун уйма-уй юрувчи 12 ҳамда уларнинг ўрганган масалаларини умумлаштирадиган 4 та ишчи гуруҳ ташкил этилган, – дейди туман прокурори, ишчи гуруҳ фаолиятини мувофиқлаштирувчи махсус штаб раҳбари Х.Эркинов. – Ишчи гуруҳларга Ёшлар иттифоқи туман кенгаши, хотин-қизлар қўмитаси ходимлари, маҳаллий Кенгаш депутатлари, маҳаллалар фаолларидан иборат 300 дан ортиқ аъзо жалб этилди. Кўргазмали ўқув-семинар ташкил этилиб, бу ишни самарали йўлга қўйиш юзасидан зарур тавсиялар берилди. Айни пайтда ҳудудларда ёшларнинг ижтимоий аҳволи ва муаммолари атрофлича ўрганилмоқда. Штабда кунлик маълумотлар умумлаштирилиб, аниқланган муаммолар бартараф этилаётир. Штаб замонавий ахборот-коммуникация технологиялари билан таъминланиб, самарали фаолият юритиши учун барча шароит яратилган.\nҲудудларда фаолият юритаётган ишчи гуруҳлар томонидан ҳозиргача 6 мингдан ортиқ хонадон ўрганилиб, 12 мингдан зиёд ёшлар билан суҳбат ўтказилган. Ўрганиш жараёнида 6 мингдан зиёд ёшлар ишсизлиги, 1 минг 326 ўғил-қиз норасмий иш билан бандлиги, 2 минг 500 дан ортиқ ёшлар ишлаш истагида экани аниқланган. 120 нафар ёшнинг меҳнатга лаёқатсизлиги, 59 нафарининг оила қуришга имконияти йўқлиги, 485 нафари уй-жойга муҳтожлиги, 1000 дан ортиқ ёшларнинг узоқ муддатга хорижда ишлаш учун кетгани маълум бўлди. 1 минг 500 га яқин ўғил-қиз тадбиркорлик фаолиятини бошлаш учун кредит маблағи сўраган. 385 нафар йигит муддатли ҳарбий хизмат бурчини ўташ истаги борлигини билдирган, 70 нафари тадбиркорлик фаолияти учун бино ажратишга кўмаклашишни сўраган. Бўш турган биноларда 12 тадбиркор “Yoshlar mehnat guzari” ташкил этиш истагини билдирган.\nШу куни вилоят ҳокими ўринбосари Р.Чориев ҳамда туман ҳокими Э.Алимов иштирокида “Ҳоким ва ёшлар” учрашуви ўтказилиб, кўплаб ўғил-қизларнинг муаммолари жойида ҳал этилди. Вақт талаб қиладиган масалаларни атрофлича ўрганиш ва ечимини топиш мутасадди раҳбарлар зиммасига юкланди.\n– Асаларичилик ва қуёнчилик билан шуғулланишга жуда қизиқаман, – дейди Буюк ипак йўли маҳалласида яшовчи Ў.Мусурмонқулов. – Уйимда асалари парваришлаш учун етарли қути, қуёнчиликни йўлга қўйиш учун зарур шароит мавжуд. Лекин қуён ва ари сотиб олишга маблағим йўқ. Учрашувда ушбу муаммони айтган эдим, тегишли тартибда ҳал этилди. Зарур имтиёзли кредит маблағи ажратиладиган бўлди. Бундан жуда хурсанд бўлдим.\nТадбир доирасида туман прокуратураси ва бандликка кўмаклашиш маркази томонидан ёшлар учун меҳнат ярмаркаси ўтказилди. Унда 101 ташкилот, корхона ва муассаса бўш иш ўринлари билан қатнашди.\n– Музработ ижтимоий касб-ҳунар коллежини тамомлаганман, – дейди Шаффоф маҳаласида яшовчи Д.Чоршанбиева. – Ўзимга муносиб иш излаб юрган эдим. Бугунги ярмаркада туман тиббиёт бирлашмасига техник ходим бўлиб ишга жойлашиш учун йўлланма олдим. Биз, ёшларга кўрсатилаётган бундай эътибор ва ғамхўрлик учун давлатимиздан миннатдормиз.\nМеҳнат ярмаркасида кўплаб ёшлар ишга жойлашиш учун йўлланма олди. Ҳуқуқий маслаҳатлар берилиб, меҳнат қонунчилиги атрофлича тушунтирилди.\nТуманда фаолият юритаётган ишчи гуруҳлар маҳаллаларда уйма-уй юриб, хонадонларда ёшлар масалаларини ўрганиш ишларини изчил давом эттирмоқда.


Душанбе шаҳридаги «Наврўз» саройида Осиёда ҳамкорлик ва ишонч чоралари бўйича кенгашнинг навбатдаги саммити бошланди. Унда кенгашга аъзо ва ...\nшаҳрида бўлиб ўтадиган Шанхай ҳамкорлик ташкилоти ҳамда 15 июнь куни Душанбе шаҳрида бўлиб ўтадиган Осиёда ҳамкорлик ва ишонч чоралари бўйича ... этиши кутилмоқда.Ўзбекистон Республикаси Президенти Бишкек ва Душанбе шаҳарларида бўлиб ўтадиган саммитлардаги иштироки доирасида хорижий ...\n19 май куни Душанбе шаҳридан 15 километр узоқликда жойлашган Вахдат шаҳридаги қаттиқ тартибдаги колонияда юз берган исён оқибатида уч нафар қўриқчи ва 29 ...\nсафарим орқали — бу диёрни қайта кашф этдим. Фото: «Xabar.uz» Душанбе шаҳрида жойлашган Халқаро аэропортдан чиқар эканман, Тожикистон ... томон кетар эканман, аввало, эътиборимни тортган асосий жиҳат, Душанбе шаҳрининг жуда озодалиги эди. Фото: «Xabar.uz» Шаҳарда бир ...\nДушанбе шаҳрида жойлашган Марказий Осиёдаги энг йирик масжид 2019 йилнинг август ойида ишга тушади. Бу ҳақда Тожикистоннинг «Asia Plus» нашри ...\nмиграция ташкилоти раҳбарияти Тожикистон пойтахти Душанбе шаҳрида миграция ҳақида филмлар фестивалини ўтказмоқда. Фестивал 18 декабрь – халқаро мигрантлар кунига бағишланган ҳолда ташкил этилмоқда. ...\nДушанбеда 3 декабрь, Халқаро ногиронлар куни муносабати билан қатор тадбирларга старт берилади. Конгресс доирасида Сўғд ва Хатлон вилоятлари, ...\nпойтахт Душанбе шаҳри кўчаларидан бирининг 2021 йилги қиёфаси акс эттирилган 3D видео намойиш этилди. Қурилишлар Тожикистон мустақиллигининг 30 йиллигига ...


Хотира абадий - қадр азиздир - Zamin.uz\n21:23 / 07.05.2021\nҲар йили 9 май мамлкатимизда “Хотира ва Қадрлаш куни” сифатида нишонланиб келинади.\nИнсон бор экан, хотира – муқаддас. Ҳеч ким, ҳеч нарса эсдан чиқмайди.\nКунлар кунларни, йиллар йилларни қувиб, бу кўҳна дунё, шу сирли коинот яралганидан бери айлангани-айланган. Оқар йиллар эса инсоннинг умри боқий эмаслиги онгимизда хотира деган тушунчани пайдо қилган бўлса, ажаб эмас.\nБош прокуратура ҳузуридаги Мажбурий ижро бюроси Тошкент шаҳар бошқармасининг Янгиҳаёт, Юнусобод ҳамда Яшнобод туман бўлимлари раҳбар ва ходимлари томонидан ҳудуддаги уруш ва меҳнат фахрийларини, нуронийларимизни йўқладилар. Қариси бор уйнинг париси бор дейди доно халқимиз.\nЎша маъшум уруш йилларида фронт ортида меҳнат қилган, юрт тинчлиги учун курашган ўзбек аёли, ҳали 18 баҳорни қаршиламай ҳаётнинг гўзал онларини ҳис этмаган ўзбек ўғлонлари ҳам она Ватан ҳимояси учун урушга отланган.\nЙиллар ўтсада, уруш тугаган бўсада ўз ўғлини ҳамон кутган оналар қанча эди, бешигида фарзанди улғайди, лекин бир марта бўлсада отасини кўрмай улғайган фарзандлар қанча эди.\nОта боболаримизнинг мардонавор курашлари сабаб бугун фаровон ҳаётда яшаяпмиз, тинч хотиржам фарзандларимиз улғайишмоқда. Тинч юртга тўйлар байрамлар ярашади. Байрам арафасида азиз нуронийларимизни йўқлаб улар билан узоқ уруш йиллари хотирланди, ўтганларнинг ҳақларига дуолар қилинди. “Замин” янгиликларини “Facebook”да кузатиб боринг\n17-06-2021, 10:20, Жамият\n17-06-2021, 11:00, Ҳаёт тарзи\nЯнгиликлар » Жамият » Хотира абадий - қадр азиздир


Уй шароитида қишга лимон сақлаш - Agronet.uz\nМуаллиф Агроном 22.10.2020\nЛимон бир йилда бир неча бор гуллагани учун унинг мевалари ҳам етилишда бироз фарқ қилади. Дастлабки гулларидан тугилган мевалар сентябр ойининг охирлари ва октябр ойининг бошларидан сарғая бошлайди. Бу жараён айниқса иссиқхона усти ёпилиши билан тезлашади.\nНоябр ойидан бошлаб эса ҳосилни узиб олиш мумкин бўлади. Ноябрдан-декабрга қадар узилган мевалар аввалги ва кейинги узилганларига қараганда яхши сақланади. Чунки, мева бу пайтда тўлиқ пишиб етилган бўлади.\nҲосилни йиғиб олишда эҳтиёткорлик талаб этилади. Мевалар узоқ вақт яхши сақланиши учун мева бандидан узиб олинмайди. Бунинг учун ток қайчида мева банди билан қирқиб олинади ва зарар етказмасдан салқин хонага (ҳосил кўп бўлганда) 15-20 см қалинликда ёйилади. Лимон дарахти тиконли бўлгани учун мевага зарар етиши мумкин. Тикон кирган мева эса узоқ сақланмайди.\nЙиғиб олинган лимон ҳосили салқин ҳонада 3-5 кун усти очиқ ҳолда сақланади. Бу жараёнда мевалар ўзидан намлик чиқариб, озгина сўлийди ва яхши сақланади.\nМеваларни саралаш жараёнида нуқсони бор мевалар ажратилади, тилинган, тикан кирган, лат еган, банди узилган мевалар ажратиб қўйилади. Мева банди эса 0,5 см узунликда қолдириб кесилади. Шунда мевалар бир-бирига зарар етказмайди. Соғлом меваларни селофан пакетчаларда ёки махсус яшикларда сақлаш мумкин.\nБир-икки кг лимон сиғадиган пакетга мевани териб чиқилади. Сўнгра устидан 2-3 сиқим олдиндан тайёрлаб қўйилган ёғоч қипиғи (апилка) солинади ва ҳаво кирмайдиган қилиб тугиб қўйилади. Қипиқ мева терлаганда ҳосил бўладиган намликни ютиб туради. Ёғоч қипиғини ҳаво иссиқ пайтида қуёшда қуритиб, йирик тишли элакда элаб пана жойга олиб қўйилган бўлиши зарур.\nҲамма мевани пакетлаб бўлингандан сўнг, пакетларни бир ёки икки қават қилиб салқин, қоронғу хонага териб чиқилади. Бунда 1-1,5 м оралиқда юриш учун (йўлак) жой қолдирилиши зарур. Сақлаш давомида шу ердан юриб меваларни назорат қилиб турилади.\nХона ҳарорати +5, +15 ˚C бўлиши керак ва вақти-вақти билан хона ҳавоси ўзгартириб турилиши талаб этилади. Агар текшириш пайтида 1-2 та зарарланган мевалар аниқланса, дархол зарарланган мева олиб ташланиб пакет қайтадан боғлаб қўйилади. Барча чора-тадбирлар тўғри қўлланганда лимон мевасини бу усулда март ойигача ва ундан ҳам узоқроқ муддатда яхши сақлаш мумкин.\nЁки яна бир усул шуки кичик пакетчаларга 2 тадан мева солинади. Мевалар бир-бирига ҳалал бермайдиган қилиб, бураб қўйилади. Бунда бир мева чириб қолган тақдирда ҳам иккинчисига зарар бермайди. Ва салқин жойда апрел ойигача ҳам сақлаш мумкин.\nМевали дарахтларни экиш муддатлари


Жорий йилнинг январь ойида Ислом Каримов номидаги Фонд томонидан эълон қилинган Европа ва АҚШ олий ўқув юртларида магистратура йўналиши бўйича таҳсил олиш учун грант доирасидаги саралаш танлови якуний босқичда. Бу ҳақида Лола Каримова-Тиллаеванинг Facebook саҳифасида маълум қилинди.\nСаралаш имтиҳонлари бир неча босқичда амалга оширилиб, чет тилидан махсус тест, танланган мутахассислик бўйича тест ҳамда суҳбат, мутахассислар билан суҳбат ва IELTS тестларидан иборат бўлди.\nТаълим гранти учун саралаш танловида Ўзбекистон олий ўқув юртларининг жами 300 га яқин битирувчилари иштирок этишди. Улардан 25 нафари танловнинг охирги босқичига ўтиб, IELTS тестларида қатнашади. Ҳозирда ғолиблар сони ва рўйхатини аниқлаш бўйича ишлар олиб борилмоқда.\nҒолиблар танлов давомида ўтказилган барча тест ва имтиҳонларда эгалланган балларнинг умумий йиғиндиси асосида танланади. Энг кўп балл тўплаган номзодлар Европа ва АҚШ олий таълим муассасаларида магистрлик йўналишида таҳсил олиш имконига эга бўлишади.\n"Европа ва АҚШнинг пешқадам олийгоҳларида таълим олган кадрлар келажакда Ватанимиз равнақига ўз ҳиссасини қўшишига аминман. Танлов иштирокчиларига омад тилайман!", - дейилади ижтимоий тармоқда.\nЛола Каримова-Тиллаева грантлар таълим


BahsOnline: Маҳаллийчиликнинг кучайиши учун ким айбдор?\n03 декабр 2020, Тошкент вақти: 06:58\nТошкент бозорларида қишлоқдан келган мардикорларни "аватар" деб аташ урф бўлган\nСобиқ иттифоқ давридан буён ўзбек жамиятида шаклланиб келган маҳаллийчилик сўнгги пайтларда кучайиб бормоқда.\nОзодликка келган мактубларнинг бирида бу ҳақда шундай дейилади:\n"Salom Оzodlik meni ismim Davlatbek. Ьen bir narsa haqida bilmoqchidim. Toshkentda istiqomat qilganim sababli ko'cha-ko'ylarda ko'plab "Irqchilarni" ko'raman ular viloyatdan kelganlarni "harip" "indeys", "andi" kabi so'zlar bilan ko'p haqorat qilishadi. Bunaqa voqeani hozir ham kuzatdim yani 72- avtobusdagi konduktor ayol bir viloyatlik bolani og'ziga kegan so'zlar bilan haqorat qildi, axir avtobus jamoat joyi bo'lsa bunaqa "Irqchi"larga nahotki qonunimizda yetarli choralar ko'rilmagan bo'lsa?!!!, деб ёзилади мактубда\nҚишлоқлардан вилоят ва шаҳарлар марказига келган одамларга нисбатан бозорларда, шаҳар жамоатчилик транспортида маҳаллий аҳоли томонидан оғзаки айтилган камситишларнинг кўпайгани ўзбек жамиятини яхлитлаштириш ўрнига уни яна тоифаларга бўлиб ташлаш учун хизмат қилмоқда.\nХусусан, қашқадарёлик ва сурхондарёликларни "сурқаш", бухороликларни "селофан", хоразмликларни "лаличи" дейиш ёки умуман вилоятдан келганларни "ҳарип", "аватар", "индеец" деб аташ урф бўлгани айтилади.\nЖамиятшунослар бу ижтимоий касалликнинг олдини олиш учун қаттиқ курашиш кераклигини, бировни камситганлик ва маҳаллийчилик қилганлик учун уни жазолаш, керак бўлса Жиноят Кодексига бу борада ўзгартириш киритиш кераклигини таъкидламоқда.\nБу фикрга қарши бўлганлар эса мустақиллик йилларида қишлоқлардан Тошкентга ва катта шаҳарларга келганлар маҳаллий қадриятларни йўқотгани, шаҳарни "расво" қилиб ташлаётганини айтмоқдалар. Бундай фикрдаги одамлар фикрича, маҳаллий одамларда уларга қарши нафрат шаклланяпти.\nЎзбекларнинг бир-бирини камситиши ва ҳақоратлашини йўқотиш учун Жиноят Кодексига бу хусусда тегишли модда киритилишига эҳтиёж пайдо бўлмадими?\nБаҳсда тошкентлик Мўътабар Аҳмедова ва мустақил журналист Абдураҳмон Ташанов, шунингдек тингловчилар иштирок этди.\nБаҳснинг тўлиқ шаклини қуийда тингланг:


Сиёсат / Видео / Хориж / Юртимизда\nЎзбекистон ва Қирғизистон ташқи ишлар вазирлари Ўш вилоятидаги мусобақада Ўзбекистон байроғини топталиши ва қирғиз халқини ҳақоратланиши билан боғлиқ жанжални "дўстона алоқалар руҳида" ҳал қилишга келишиб олди.\nЎзбекистон ТИВ айтишича, 22 август куни ўтказилган телефон мулоқотида “ишнинг барча жиҳатларини ҳамкорликда ўрганиш ҳамда вазиятни давлатлар ўртасидаги дўстона алоқалар руҳидан келиб чиққан ҳолда мувофиқлаштириш юзасидан келишувга эришилди”.\nЖанжал 18 августда Қорасув шаҳрида “Қулатуу” яккакураши бўйича ўтган турнирда содир бўлган.\nЎзбекистонлик спортчи Нурсултон Рўзибоев в 18 август куни Ўш вилоятининг Қорасув шаҳрида “Қулатуу” яккакураши бўйича ўтган турнирда иштирок этган ва қирғизистонлик спортчига ютказган деб топилган. Лекин Рўзибоевнинг ўзи қирғиз судьяси тарафкашлик қилиб, ватандошини олдини олган деб ҳисоблайди ва Ўзбекистон байроғини кўтаради.\nСудья байроғни унинг қўлидан тортиб олиб, ерга отиб юборган. Буни қуйдаги видеода кўрса бўлади.\nШундан сўнг Нурсултон Рўзибоев Instagram'да жонли эфирга чиқиб "Бу моллар ҳатто ўзининг президентини қамаб қўйди, уларни тўғрилаб бўлмайди, милициясини ҳам бир тийинга олишмас экан" деган.\nҲозирда ўчирилган бу видео катта шов-шувга сабаб бўлди, 21 август куни Қирғизистоннинг Ўш вилоят Ички ишлар бошқармаси ўзбекистонлик спортчи Нурсултон Рўзибоевга нисбатан “ирқий, этник, миллий, диний ёки ҳудудлараро низо қўзғаш” айблови билан жиноят иши қўзғатгани хабар қилинган эди.\n22 августда strong_uzbekistan Instagram саҳифасида ўзбекистонлик спортсмен мурожаати бутун қирғиз ҳалқига эмас, айнан ўша турнирда иштирок этганлар ва томошабинларга қаратилганини тушунтирган. "Судья байроғимизни ҳақорат қилди. Қандай ҳаққи бор эди? Жангдан кейин менга 1000 кишилик оломон ҳужум қилди. Ёмон халқ бўлмайди, фақатгина ёмон одамлар бўлади дейишади, лекин бу оломондан айнан қайси бирини мен тилга олишим керак эди", деган у.\nНурсултон Рўзибоев Black лақаби билан машҳур. У бир неча бор Қирғизистондаги жангларда иштирок этган. Жанжалга сабаб бўлган жангнинг видеосидаги аксар изоҳ қолдирганлар, ушбу жангда ўзбекистонлик спорстмен ютганини, судья эса ноҳақ қарор қилганини айтмоқда.\nКиритилди: 13:28 23.08.2019. Ўқилди: 4973 марта. Фикрлар сони: 0 та.


«Юнусободга янги куч келади» — президент янги ҳоким ҳақида – Газета.uz\n16 январ 2021, 17:35 Жамият\n15 январь куни президент Шавкат Мирзиёев Юнусобод туманида бўлиб ўтган йиғилишда туманнинг янги ҳокими Жаҳонгир Иброҳимов ҳақида гапирди.\n«Газета.uz» мухбирининг хабар беришича, давлат раҳбари Жаҳонгир Иброҳимов тимсолида «Юнусободга янги куч келаётганини» таъкидлади.\n«Бектемирда тўрт ой ҳоким бўлиб ишлади. Бу „репетиция“ эди. Энди мана шу 352 минг аҳолиси бор районнинг ҳокими. Жаҳонгир Иброҳимовни мен Сирдарёда ҳам синаб келганман. Тажрибаси бор. Тошкентнинг иссиқ сувларини, коттежларини, дўконларини, фаровон кўчалари, нурли чироқларининг қадрига етади», — деди давлат раҳбари.\nПрезидент Жаҳонгир Иброҳимовни туманга «раскладушка» билан келганини таъкидлади.\n«Мен Иброҳимовга ё Юнусобод бўйича ишларни бажарасан, ё ишончни оқламайсан, дедим. Шунинг учун у «раскладушка» билан келди районга. «Раскладушка»ни олиб ҳокимиятда ётмайди, сектор маҳалласида жамоаси билан бориб ётади. Маҳалланинг «ҳиди» ёқмаса, кетади. Менга маҳалланинг «ҳиди» ёқади. Маҳалланинг «ҳиди» — халқнинг овози», — деди президент.\nДавлат раҳбари, шунингдек, Иқтисодий ривожланиш ва камбағалликни қисқартириш вазирлигидан янги ҳокимнинг иқтисодиёт ва тадбиркорлик бўйича биринчи ўринбосари тайинланганлигини эълон қилди. Вазирликдан «Газета.uz»га хабар берилишича, Иқтисодий ривожланиш вазирлигида бўлимлардан бирида ишлаган Амрбек Муҳитдинов ҳокимнинг янги ўринбосари бўлди.\nЧапдан ўнгга: Юнусобод туманининг собиқ ҳокими Рахманбек Усмонов (ҳозирда транспорт вазирининг ўринбосари), туманнинг янги ҳокими Жаҳонгир Иброҳимов, эҳтимол ҳокимнинг янги биринчи ўринбосари Амрбек Муҳитдинов. Кейингиси — солиқ бошқармаси раҳбарлари, прокурор ва туман Ички ишлар органлари фаолиятини мувофиқлаштириш бошқармаси раҳбари.\nБундан ташқари, агар ҳокими ва унинг ўринбосарлари, шунингдек, сектор раҳбарлари бир ой ичида президентнинг маҳаллаларда олиб борадиган ишлари тўғрисида топшириқлари асосида тақдимот тайёрласалар ва уни халқ депутатлари Кенгашида ҳимоя қила олсалар ва шундан сўнг Кенгаш тавсиялар берса, солиқ бошқармаси раҳбарлари, прокурор ва туман Ички ишлар органлари фаолиятини мувофиқлаштириш бошқармаси раҳбарлари ўз лавозимларида қолишлари маълум қилинди.\nШу билан бирга, президент, агар Кенгаш депутатлари халқ вакиллари сифатида «ўзларини бефарқ тутсалар», улар «халққа хиёнат қилишади», — дея таъкидлади.\nШавкат Мирзиёев Юнусобод туманидаги ишлардан қониқмаётганини ва янги тизим асосида ишлаш керак эканлигига ҳам алоҳида тўхталиб ўтди. Бундан ташқари, Юнусобод тумани иқтисодий жиҳатдан Тошкент шаҳридаги барча туманлардан етакчи бўла олиши таъкидланди.\n«Газета.uz» 2 005


ЎзА - Ҳаж ва Умрага боришда ҳам адолат ўрнатилади\n08.01.2018 09:12 Чоп этиш версияси\nҲаж ва Умрага боришда ҳам адолат ўрнатилади\nЎзбекистон Республикаси Вазирлар Маҳкамасининг “Ҳаж ва Умра тадбирларини ташкил этиш ва ўтказиш тартиби тўғрисидаги низомга ўзгартириш ва қўшимчалар киритиш ҳақида”ги қарорига мувофиқ аввал Ҳажга борган фуқаро қайта юборилмайди. Шунингдек, Умра зиёратига бормоқчи бўлган фуқаро сўнгги икки йил мобайнида Умра ёки сўнгги беш йил мобайнида Ҳаж тадбирига бормаган бўлиши керак. Бу кўпчилик юртдошларимизнинг адолат нуқтаи назаридан ниятлари амалга ошишига хизмат қилади.\nҲаж тадбирига борадиган номзодларни саралаш ишлари бу мавсумдан камида 5 ой аввал бошланади. Ҳажга борадиган номзодларни маҳалла фуқаролар йиғини миқёсида саралаб олиш учун фуқароларнинг ўзи ўзи бошқариш органларида туман (шаҳар) ҳокими томонидан 7 кишидан иборат таркибда ишчи гуруҳ тузилади. Ишгу гуруҳ туман бош имоми, маҳалла имоми, маҳалла раиси, диний маърифат ва маънавий-ахлоқий тарбия масалалари бўйича маслаҳатчи, профилактика инспектори, Хотин-қизлар қўмитаси ва “Нуроний” жамғармаси вакилларидан ташкил топади. Номзодлар мазкур ишчи гуруҳ томонидан суҳбатлан ўтказилади ва муносиблар танлаб олинади.